title: Clara Snellman-Borenius

text: Snellman-Borenius pääsi ylioppilaaksi 1913 ja valmistui filosofian kandidaatiksi 1917. Hän teki opintomatkat Saksaan ja Ranskaan 1919–1920 sekä Viroon 1932. Snellman-Borenius toimi suomenkielen opettajana Töölön ruotsalaisessa yhteiskoulussa 1932–1942. Hän oli Helsingin sotilaskotiyhdistyksen puheenjohtaja 1940–1946, Suomen sotilaskotiliiton puheenjohtaja 1950–1951 ja Mannerheimin lastensuojeluliiton sotakummivaliokunnan puheenjohtaja vuodesta 1946 alkaen.


title: Clara Snellman-Borenius

text: Clara Snellman-Borenius oli naimisissa vuodesta 1921 varatuomari, asianajaja Henrik (Heikki) Wilhelm Boreniuksen (1884–1962) kanssa. Heikki Borenius oli vuodesta 1915 lähtien Asianajotoimisto Boreniuksen osakkaana. Heidän poikansa asianajaja Heikki Borenius nuorempi (1923–1988) oli toimiston toimintaa vuodesta 1962 jatkaneen "Asianajotoimisto Borenius & Kemppisen" toisena osakkaana Kullervo Kemppisen kanssa.


title: Malin hallinnollinen jako

text: Mali jakautuu hallinnollisesti alueisiin (), piireihin ("cercle") ja kuntiin ("commune"). Pääkaupunki Bamako muodostaa oman piirikuntansa ("district"). Kunnat käsittävät kyliä, kaupunginosia ja nomadiryhmiä, joilla on perinteiset päällikkönsä.


title: Malin hallinnollinen jako

text: Vuoden 1999 hallinnollisen jaon mukaan Mali jakautuu kahdeksaan alueeseen, 49 piiriin ja 703 kuntaan, joista 30 on kaupunkikuntia ja 673 maalaiskuntia. Alueet ja piirit on nimetty keskuspaikkansa mukaan. Kunnilla, piireillä ja alueilla on itsehallinto, jota toteuttavat vaaleilla valittavat neuvostot. Valtiota edustaa aluetasolla kuvernööri, piiritasolla prefekti ja kunnassa aliprefekti.


title: Malin hallinnollinen jako

text: Gaon alue (hallinnollinen keskus Gao)


title: Malin hallinnollinen jako

text: Kayesin alue (Kayes)


title: Malin hallinnollinen jako

text: Kidalin alue (Kidal)


title: Malin hallinnollinen jako

text: Koulikoron alue (Koulikoro)


title: Malin hallinnollinen jako

text: Moptin alue (Mopti)


title: Malin hallinnollinen jako

text: Ségoun alue (Ségou)


title: Malin hallinnollinen jako

text: Sikasson alue (Sikasso)


title: Malin hallinnollinen jako

text: Timbuktun alue (Timbuktu)


title: Malin hallinnollinen jako

text: Vuonna 2012 hyväksytyn lain mukaan Mali jakautuu Bamakon piirikuntaan ja 19 alueeseen, jotka ovat Bandiagara, Bougouni, Doïla, Douentza, Gao, Kayes, Kidal, Kita, Koulikoro, Koutiala, Ménaka, Mopti, Nara, Nioro, San, Ségou, Sikasso, Taoudénit ja Timbuktu. Samalla annettiin laki Gaon, Kidalin, Ménakan, Taoudénitin ja Timbuktun alueiden uudesta piirijaosta. Piirit jakautuvat arrondissementteihin.


title: Malin hallinnollinen jako

text:
Gaon alue
Kidalin alue
Ménakan alue
Taoudénitin alue
Timbuktun alue


title: Malin hallinnollinen jako

text: Timbuktun alueesta erotettu Taoudénitin alue ja Gaon alueesta erotettu Ménakan alue alkoivat toimia vuonna 2016, jolloin niille nimitettiin kuvernöörit.


title: Mississippi (albumi)

text: Mississippi on ruotsalaisen blueskitaristi-laulajan Rolf Wikströmin viidestoista albumi, joka julkaistiin vuonna 1994 levymerkillä MNW.


title: Mississippi (albumi)

text: Kaikki kappaleet kirjoittanut Rolf Wikström, ellei toisin mainita.


title: Lentokone vs. tulivuori

text: Lentokone vs. tulivuori (televisioesityksessä käytetty nimi, alkuperäinen nimi "Airplane vs. Volcano") on yhdysvaltalainen elokuva vuodelta 2014. Elokuvan ovat ohjanneet ja käsikirjoittaneet amerikkalaisveljekset James ja Jon Kondelik.


title: Lentokone vs. tulivuori

text: Elokuva sai ensi-iltansa internetin suoratoistopalvelussa maaliskuussa 2014 ja DVD:llä toukokuussa 2014.


title: Lentokone vs. tulivuori

text: Matkustajalentokone on menossa Havaijin saarelle, kun merestä nousee tulivuoria ja lentokone jää loukkuun purkautuvien tulivuorten väliseen ilmatilaan. Koneen lentäjän ja perämiehen kuollessa matkustajien täytyy ottaa koneen ohjaus haltuunsa ja työskennellä yhdessä, mikä ei suju ongelmitta.


title: Söndag i sängen

text: Söndag i sängen on ruotsalaisen popjazzyhtye Bo Kaspers Orkesterin ensimmäinen albumi, joka julkaistiin vuonna 1993 levymerkillä Cupol.


title: Söndag i sängen

text: Kaikki kappaleet kirjoittanut Bo Kaspers Orkester, ellei toisin mainita.


title: Garry Shandling

text: Garry Emmanuel Shandling (29. marraskuuta 1949 Chicago, Illinois – 24. maaliskuuta 2016 Los Angeles, Kalifornia) oli yhdysvaltalainen koomikko ja näyttelijä.


title: Garry Shandling

text: Uransa alkuaikoina hän toimi televisio-ohjelmien käsikirjoittajana, kuten "Sanford and Son" (1972) ja "Terve taas, Kotter" (1975). Tämän jälkeen hän päätti siirtyä stand up -koomikoksi ja hän esiintyi usein Johnny Carsonin televisioshowssa. Hänet tunnetaan parhaiten tilannekomediasarjoista "It's Garry Shandling's Show" (1986–1990) ja kriitikoiden ylistämästä "The Larry Sanders Show" (1992–1998). NBC tarjosi hänelle vuonna 1992 omaa Late Night Showta David Lettermanin jätettyä shown, mutta hän kieltäytyi koska oli päättänyt jo tehdä Larry Sanders Shown. Tämän lisäksi hän on juontanut Grammy-palkintojen jaon neljästi (1990, 1991, 1993, 1994) ja Emmy-palkintojen jaon kahdesti (2000, 2004)


title: Garry Shandling

text: Hän syntyi Chicagossa amerikanjuutalaiseen perheeseen, mutta eli lapsuutensa Tucsonissa. Shandling ei ollut koskaan naimisissa. Hän kuoli äkillisesti 66-vuotiaana maaliskuun loppupuolella 2016.


title: Ville Nevalainen

text: Ville Nevalainen (s. 20. lokakuuta 1984 Juuka) on suomalainen jalkapalloerotuomari. Hän on toiminut vuodesta 2014 alkaen kansainvälisen jalkapalloliiton FIFA:n virallisena tuomarina.


title: Ville Nevalainen

text: Nevalainen teki tuomaridebyyttinsä Kakkosessa jo 17-vuotiaana. Vuonna 2011 hän tuomitsi ensimmäisen Veikkausliigan ottelunsa. Vuonna 2014 Nevalainen valittiin FIFA:n viralliseksi tuomariksi. Samana vuonna Nevalainen tuomitsi myös Suomen Cupin loppuottelun HJK - FC Inter. Heinäkuussa 2015 hän tuomitsi ensimmäisen ottelunsa Mestarien liigan karsinnoissa. Tuolla kaudella hän tuomitsi myös kaksi ottelua UEFA Youth Leaguessa.


title: Ville Nevalainen

text: Vuonna 2016 Nevalainen valittiin erotuomariksi alle 17-vuotiaiden EM-lopputurnaukseen Azerbaidzhaniin. Maaliskuussa 2017 hän tuomitsi ensimmäisenä A-maaottelunaan MM-karsintaottelun Kypros-Viro. Suomen Palloliitto palkitsi vuonna 2017 Nevalaisen vuoden jalkapalloerotuomarina.


title: Ville Nevalainen

text: Maaliskuussa 2018 Nevalainen tuomitsi Luxemburgin ja Itävallan välisen A-maaottelun. Saman vuoden syyskuussa hänet valittiin erotuomariksi Kansojen liigan otteluun Färsaaret - Malta. Samassa kuussa Nevalainen debytoi Eurooppa-liigan lohkovaiheessa tuomittuaan ottelun Akhisar Belediyespor - FK Krasnodar.


title: Pohjois-Karjalan journalistiyhdistys

text: Pohjois-Karjalan Journalistiyhdistys on vuonna 1921 perustettu journalistien edunvalvonnasta vastaava yhdistys Pohjois-Karjalassa. Se on Suomen journalistiliiton jäsenyhdistys. Vuonna 2016 jäseniä oli noin 170. Jäsenistö koostuu lähinnä Pohjois-Karjalan tiedotusvälineissä työskentelevistä journalisteista ja freelancetoimittajista.


title: Pohjois-Karjalan journalistiyhdistys

text: Yhdistys julkaisee vappulehti Sulkasatoa, myöntää "Sulka- ja Pyyhkeet-palkinnot" hyvästä ja huonosta tiedottamisesta vuosittain sekä myöntää "Journalistipalkinnon" joka toinen vuosi.


title: Pohjois-Karjalan journalistiyhdistys

text: Yhdistyksen omistuksessa on saari nimeltä Neekerisaari Liperissä, jossa on vuonna 1916 rakennettu huvila. Saari toimii yhdistyksen jäsenten kesäpaikkana.


title: Pohjois-Karjalan journalistiyhdistys

text: Yhdistyksen puheenjohtajana toimii Anna Sievälä (2016-).


title: Pohjois-Karjalan journalistiyhdistys

text: Vuonna 2003 yhdistys julkaisi Tuhatkauno-yhtyeen cd-levyn "Painokoneet seis!", joka sisältää journalistilauluja.


title: Huang Changzhou

text: Huang Changzhou (, s. 20. elokuuta 1994) on kiinalainen pituushyppääjä.


title: Huang Changzhou

text: Huang saavutti pronssia vuoden 2016 sisäratojen maailmanmestaruuskilpailuista Portlandista omalla ennätystuloksellaan 821. Tulos syntyi viimeisellä kierroksella. Rio de Janeiron olympialaisissa 2016 hän oli yhdestoista. Hän karsiutui loppukilpailusta Lontoon MM-kilpailuissa 2017 ja sijoittui kymmenenneksi Birminghamin MM-hallikilpailuissa 2018.


title: Huang Changzhou

text: Ulkoradoilla


title: Huang Changzhou

text: Sisäradoilla


title: Joey Mawson

text: Joseph "Joey" Mawson (s. 27. maaliskuuta 1996 Sydney) on australialainen moottoriurheilija.


title: Joey Mawson

text: Mawson aloitti Karting-uransa 7-vuotiaana. Vuonna 2010 hän voitti Australian Junior National Light ja Junior Clubman -luokkien mestaruudet. Vuonna 2012 hän sijoittui Australian Rotax Nationals -luokassa toiseksi.


title: Joey Mawson

text: Vuonna 2014 Mawson aloitti kilpauransa Ranskan Formula 4 -sarjassa saavuttaen kolme voittoa, kolme paalupaikkaa ja kahdeksan palkintosijaa ollen sarjan loppupisteissä neljäs. Vuonna 2015 Mawson siirtyi Saksan ADAC Formula 4 -sarjaan. Hän saavutti kauden aikana viisi voittoa, yhden paalupaikan ja 11 palkintosijaa sijoittuen sarjassa kolmanneksi. Vuonna 2016 Mawson jatkoi ADAC F4 -sarjassa kilpailemista saavuttaen kymmenen voittoa, seitsemän paalupaikkaa ja 16 palkintosijaa onnistuen voittamaan sarjan mestaruuden.


title: Suolahden tervatehdas

text: Suolahden tervatehdas oli Suolahdella Ala-Keiteleen rannalla Likolahdessa vuosina 1945–1998 toiminut tervaa kuivatislaamalla valmistanut tehdas jonka omisti "Suolahden Terva Oy".


title: Suolahden tervatehdas

text: Tervatehtaan perustaminen sai alkunsa jatkosodan loppuvaiheessa kun puolustusvoimat halusi korvata panssarivaunuissa käytetyn voiteluöljyn kotimaisella tervapohjaisella voiteluöljyllä. Tätä varten perustettiin kaksi tervatehdasta toinen Suolahdelle ja toinen Kainuuseen. Suolahden tervatehdas aloitti toimintansa vasta vuosi sodan päättymisen jälkeen syyskuussa 1945. Tehdas sijaitsi Ala-Keiteleen järven rannalla ja sinne voitiin kuljettaa raaka-aineena käytettyjä tervaskantoja vesitse koko Keiteleen vesistön alueelta. Tehtaalle rakennettiin myös oma leveäraiteinen pistoraide joka haarautui 1923 perustetun Riihivuoren sahan raiteesta.


title: Suolahden tervatehdas

text: Tehtaalle tuodut tervaskannot murskatiin ensin pieniin osiin murskaamossa ja sen jälkeen kantomurske siirtyi hihnakuljettimella polttouuneihin eli retortteihin joita oli neljä kappaletta. Uuneissa murskeesta erottui kovassa kuumuudessa terva kaasuna joka jäähdytettäessä tiivistyi nesteeksi. Tämä neste johdettiin yhdeksään 12 000 litran vetoiseen sammioon. Tehdas pystyi käsittelemään 60-70 kuutiometriä tervaksia vuorokaudessa. Työntekijöitä "Tippalaksi" kutsutussa tervatehtaassa oli noin parikymmentä ja tuotanto tapahtui kolmessa vuorossa.


title: Suolahden tervatehdas

text: Tehtaan tuottaman tervan käyttö puolustusvoimien panssarivaunujen voiteluun päättyi pian sodan jälkeen mutta sen jälkeen tervaa alettiin käyttää muun muassa junanvaunuissa sekä ohennettuna puunsuojausöljynä. Tervaa käytettiin myös suksivoiteena ja kumiteollisuuden raaka-aineena. Suolahden Terva Oy oli Suomen johtava tervantuottaja aina 1960-luvun alkuun saakka. Tervan kysynnän vähennyttyä Suolahden Terva Oy lopetti tervan valmistuksen 1970-luvulla. Suolahden tehdas muutettiin valmistamaan grillihiiliä ja brikettejä ja tämä toiminta jatkui aina tehtaan sulkemiseen saakka vuonna 1998.


title: Suolahden tervatehdas

text: Tehtaan sulkemisen jälkeen entiset valkotiiliset tehdasrakennukset ovat jääneet tyhjilleen ja joitain niistä on purettu. Myös läheinen Riihivuoren saha lopetti toimintansa 1992. Tervatehtaalle johtanut pistoraide on edelleen jäljellä mutta se ei ole enää liikennöintikunnossa.


title: Ulla Vaajakallio

text: Ulla Vaajakallio (s. 1941) on suomalainen kuvittaja ja kuvataiteilija.


title: Ulla Vaajakallio

text: Vaajakallio opiskeli Taideteollisessa oppilaitoksessa, jonka graafiselta osastolta hän valmistui 1966. Työskenneltyään ensin mainostoimistossa hän siirtyi 1969 WSOY:lle, kunnes jäi vapaaksi taiteilijaksi 1978.


title: Ulla Vaajakallio

text: Vaajakallio on kuvittanut kymmeniä lasten- ja muita kirjoja, kuten Riitta Korpelan Ti-Ti Nalle -sarja kirjoja sekä Tuula Kallioniemen, Inkeri Karvosen, Leena Laulajaisen ja Ritva Toivolan teoksia. Hän on lisäksi tehnyt piirroksia lehtiin ja tieto- ja oppikirjoihin sekä suunnitellut kirjojen kansia ja graafisia toteutuksia, postikortteja ja muita painotuotteita sekä ex libris -merkkejä. Hänet tunnetaan myös ikonien maalarina jo 1960-luvun alkupuolelta ja ikonimaalauksen opettajana 1970-luvulta lähtien. 1990-luvulta alkaen hän on tehnyt lavastuksia ja suunnitellut teatteriasuja ja -nukkeja muun muassa Teatteri Hevosenkengalle.


title: Maltan elokuvateollisuus

text: Maltan elokuvateollisuus on maassaan huomattava taloudellinen tekijä. Malta on ollut vuosikymmeniä suosittu elokuvien kuvauspaikka, koska siellä on elokuvan tekemiseen suotuisa ilmasto sekä kuvaukselliset ympäristöt. Malta on ollut elokuvissa muun muassa Kreikka, Peru, Israel, Turkki, Irak, Italia ja Ranska. Maltan elokuvateollisuus on panostanut alaan ja Maltalle on rakennettu elokuvan tekoa varten kolme suurta allasta vesikohtauksia varten sekä Fort Ricasoliin on rakennettu roomalainen kaupunki.


title: Luettelo Suomen muinaislinnoista

text: Tämä artikkeli on luettelo Suomen muinaislinnoista. Suomen muinaislinnoja käytettiin paikallisesti puolustustarkoituksiin pronssikaudella, rautakaudella tai keskiajalla. Muinaislinna on linnoitus, joka eroaa linnasta muun muassa siitä, että linnan rakennuttajina olivat valtio tai laajempi yhteisö. Linna tai linnoitus on myös myöhäisempi ilmiö.


title: Luettelo Suomen muinaislinnoista

text: Muinaislinnat on seuraavassa esitetty Suomen nykyisten maakuntien mukaan jaoteltuna. Suluissa on mainittu myös entinen kunta.


title: Luettelo Suomen muinaislinnoista

text: Ahvenanmaalla on seuraavat muinaislinnat:


title: Luettelo Suomen muinaislinnoista

text: Etelä-Karjalassa on seuraavat muinaislinnat:


title: Luettelo Suomen muinaislinnoista

text: Etelä-Savossa on seuraavat muinaislinnat:


title: Luettelo Suomen muinaislinnoista

text: Kanta-Hämeessä on seuraavat muinaislinnat:


title: Luettelo Suomen muinaislinnoista

text: Keski-Suomessa on seuraavat muinaislinnat:


title: Luettelo Suomen muinaislinnoista

text: Kymenlaaksossa on seuraavat muinaislinnat:


title: Luettelo Suomen muinaislinnoista

text: Pirkanmaalla on seuraavat muinaislinnat:


title: Luettelo Suomen muinaislinnoista

text: Pohjois-Karjalassa on seuraavat muinaislinnat:


title: Luettelo Suomen muinaislinnoista

text: Päijät-Hämeessä on seuraavat muinaislinnat:


title: Luettelo Suomen muinaislinnoista

text: Satakunnassa on seuraavat muinaislinnat:


title: Luettelo Suomen muinaislinnoista

text: Uudellamaalla on seuraavat muinaislinnat:


title: Luettelo Suomen muinaislinnoista

text: Varsinais-Suomessa on seuraavat muinaislinnat:


title: Andrea García

text: Andrea García (s. 1975 México, Meksiko) on meksikolainen näyttelijä, malli ja televisiojuontaja. Hän työskentelee nykyisin Hollywoodissa.


title: Andrea García

text: García syntyi ja kasvoi Mexico Cityssä. Hänen isänsä Andres García on näyttelijä hänkin. Ennen näyttelijän uraa García opiskeli taideopintoja mediayhtiö Televisan koulutuskeskuksessa.


title: Andrea García

text: García on näytellyt telenoveloissa, kuten "En Nombre del Amorissa" vuosina 2008-2009. Sen lisäksi hän on esiintynyt miestenlehdissä kuten Playboyssa (2014), Maximissa, H for Men-lehdessä ja Extremossa ja näytellyt pornoelokuvissa.


title: Andrea García

text: Vuonna 2014 García sai raivokohtauksen avustajalleen ja hänet vietiin San Javierin sairaalaan. Marraskuussa García kertoi sairastavansa skitsofreniaa. Vuonna 2016 hän on ollut mukana tosi-tv -ohjelmassa nimeltä "Rica Famosa Latina"


title: Jean Guillou

text: Jean Victor Arthur Guillou (18. huhtikuuta 1930 Angers, Ranska – 26. tammikuuta 2019) oli ranskalainen säveltäjä, urkuri, pianisti ja musiikkipedagogi, joka toimi yli viisi vuosikymmentä Pariisin Saint-Eustachen kirkon urkurina. Hänet tunnetaan taitavana improvisoijana ja värikkäänä tulkitsijana, mutta hän konsertoi myös pianolla. Hän on perehtynyt myös urkujen toiminnan teoriaan ja urkujenrakentamisen konsultointiin.


title: Jean Guillou

text: Guillou alkoi opetella pianon ja urkujen soittoa viisivuotiaana, ja jo 12-vuotiaana hän sai töitä kotikaupunkinsa Angers’n Saint Serge -kirkosta. Vuosina 1945–1953 hän opiskeli Pariisin konservatoriossa Marcel Duprén, Maurice Duruflén ja Olivier Messiaenin johdolla. 1950-luvun puolivälissä Guillou oli urkujensoiton professorina Lissabonin Istituto de Alta Culturassa, minkä jälkeen hän muutti Berliiniin. Vuonna 1963 Guillou nimitettiin Pariisin Saint-Eustachen kirkon urkuriksi. 52 vuotta jatkuneen viranhoidon ohella hän konsertoi sekä urkurina että pianistina ja on pitänyt mestarikursseja vuodesta 1970 Zürichissä.


title: Jean Guillou

text: Jean Guillouta pidetään Olivier Messiaenin ohella merkittävimpänä ranskalaisena 1900-luvun urkusäveltäjänä, jonka teosten esittäminen vaatii kehittynyttä soittotekniikkaa. Hänen merkittävimmät urkusävellyksensä ovat "Fantaisie" opus 1, "18 variations" op. 3, "Sinfonietta" op. 4, "Ballade ossianique" 1 ja 2, op. 8 ja 23, "Toccata" op. 9, 6 "Sagas" op. 20, "Chapelle des abîmes" op. 26, "Scènes d’enfant" op. 28, "Hyperion" op. 45 sekä "La Révolte des Orgues" op. 69.


title: Jean Guillou

text: Guilloun sävellystuotantoon kuuluu kaikkiaan seitsemän urkukonserttoa (1960, 1963, 1965, 1978, 1979, 2002 ja 2006), kaksi pianokonserttoa (1969 ja 1986), kolme sinfoniaa (1970, 1974 ja 1977) ja pasuunakonsertto (1990). Hän on säveltänyt myös kamari- ja vokaalimusiikkia sekä sovittanut uruille monien muiden säveltäjien teoksia, kuten Musorgskin "Näyttelykuvia"-pianosarjan.


title: Jean Guillou

text: Jean Guilloun levytystuotanto käsittää noin sata albumia Philips Universal-, Decca-, Dorian-, CBS-, Festivo- ja Augure-levymerkeille.


title: Jean Guillou

text: Vuonna 1978 Guillou julkaisi urkujen rakennetta ja urkujensoiton teoriaa pohtivan teoksen "L’Orgue, Souvenir et Avenir". Hänen suositustensa mukaisia urkuja on rakennettu muun muassa Zürichin Tonhalleen, Brysselin Chant d’Oiseau -kirkkoon, Kanariansaarten Auditorio de Tenerifeen ja Napolin konservatorioon.


title: Susanna Turunen

text: Susanna Turunen (s. 17. huhtikuuta 1965 Espoo) on suomalainen toimittaja. Hän työskenteli Yleisradion EU-kirjeenvaihtajana Brysselissä vuosina 2007–2012. Sen jälkeen Turunen on toiminut Ylen politiikantoimituksessa Eurooppa-toimittajana.


title: Susanna Turunen

text: Turunen on opiskellut kansainvälistä politiikkaa ja journalismia Augustana Collegessa Yhdysvalloissa, josta hän valmistui kandidaatiksi vuonna 1993. Lisäksi hän on opiskellut maisteriopintoja Uppsalan yliopistossa.


title: Susanna Turunen

text: Turunen aloitti toimittajanuransa Ruotsin radiossa ja televisiossa vuosina 1994–1995. Sieltä Turunen siirtyi Yleisradioon, jossa hän työskenteli ensin vuonna 1996 Ylen Lapin radiossa, kunnes hän siirtyi Ylen Aamu-tv:n toimitukseen vuosiksi 1997–2000. Turunen työskenteli Ylen ulkomaantoimituksessa vuodesta 2001 kunnes neljän vuoden päästä hän siirtyi politiikantoimitukseen ja sittemmin Brysselin-kirjeenvaihtajaksi. Sen jälkeen hän on toiminut Ylen EU-erikoistoimittajana.


title: Michael López-Alegría

text: Michael López-Alegría (s. 30. toukokuuta 1958 Madrid, Espanja) on yhdysvaltalainen astronautti. López-Alegría valittiin astronauttikoulutukseen vuonna 1992 ja on osallistunut NASA:n avaruussukkulalennoille STS-73, STS-92, STS-113 sekä vuonna 2006 Sojuz TMA-9 -lennolle Retkikunnan 14 jäsenenä.


title: Reitkallin seisake

text: Reitkallin seisake () oli rautatieliikennepaikka sittemmin puretulla Inkeroinen–Hamina-radalla silloisen Vehkalahden kunnan Reitkallin kylässä. Liikennepaikkana Reitkalli luokiteltiin laiturivaihteeksi.


title: Reitkallin seisake

text: Seisake kuului tämän alkuaan yksityisradan alkuperäisiin liikennepaikkoihin ja avattiin rataosan käyttöönoton yhteydessä vuonna 1899. Seisake sijaitsi noin kilometrin päässä Reitkallin kartanosta, jossa myöhemmin toimi Reitkallin puutarhakoulu. Reitkallin kylä sijaitsee seisakkeesta hieman yli kilometrin päässä Summanjoen varrella. Seisakkeen 70-vuotisen olemassaolon aikana lähistölle ilmaantui vain vähäistä asutusta, ja näin ollen seisake oli liikenteelliseltä merkittävyydeltään vähäpätöisin radan neljästä alkuperäisestä liikennepaikasta. Liikennepaikalla oli kuitenkin miehitys vuoteen 1956 asti.


title: Reitkallin seisake

text: Seisakkeen lähellä on sijainnut tiilitehdas, mutta seisakkeen ympäristöön ei syntynyt teollisuutta ja tavaraliikenteen muodostivat maatalouden kuljetukset, kuten maidon kuljetus Haminaan. Seisakkeella oli yksi tavaraliikennettä palvellut sivuraide. Henkilöliikenne käytti pääraidetta. Sivuraide purettiin liikennepaikan lakkautuksen jälkeen.


title: Reitkallin seisake

text: Haminan radan henkilöliikenteen muodostivat paikallisjunat, jotka pysähtyivät kaikilla liikennepaikoilla. Alun perin liikenne hoidettiin höyryveturin vetämillä junilla ja loppuvaiheessa liikennettä hoitivat Dm4- ja Dm7-sarjojen dieselmoottorivaunut. Seisakkeen henkilöliikenteen lakkautuspäivä oli samalla henkilöliikenteen lakkautuspäivä koko rataosalla.


title: Reitkallin seisake

text: Vuonna 1984 rautatie poistui kokonaan Reitkallin entisen seisakkeen luota, kun Inkeroinen–Salmenkylä-rataosa purettiin.


title: Reitkallin seisake

text: Seisakkeen alkuperäisistä rakennuksista ei ole tietoa, mutta lakkautukseen asti seisakkeella oli pieni, 1920- ja 1930-luvuilla käytettyjen tyyppipiirustusten mukainen asemarakennus. Asemarakennuksen pohjoispuolella oli varastorakennus. Seisakkeen yhteydessä sijaitsi myös vahtitupa. Kaikki rakennukset on purettu seisakkeen lakkautuksen jälkeen.


title: William McArthur

text: William Surles McArthur (s. 26. heinäkuuta 1951 Laurinburg, Pohjois-Carolina, Yhdysvallat) on yhdysvaltalainen astronautti. McArthur valittiin astronauttikoulutukseen vuonna 1990 ja on osallistunut NASA:n avaruussukkulalennoille STS-58, STS-74, STS-92 sekä vuonna 2005 Sojuz TMA-7 -lennolle Retkikunnan 12 jäsenenä.


title: Anna Munsterhjelm

text: Anna Munsterhjelm (s. 17. helmikuuta 1985 Espoo) on suomalainen järjestöjohtaja. Hän on työskennellyt Suomen Nuorisoyhteistyö – Allianssi ry:n toiminnanjohtajana elokuusta 2017 alkaen. Vuosina 2015–2017 Munsterhjelm toimi Suomen Partiolaisten ja vuosina 2012–2014 Pääkaupunkiseudun Partiolaisten puheenjohtajana.


title: Anna Munsterhjelm

text: Munsterhjelm on työskennellyt aiemmin muun muassa kokoomuksen ohjelmapäällikkönä, Suomen Lukiolaisten Liiton pääsihteerinä, viestintäkonsulttina, toimittajana Olivia-lehdessä ja Ylioppilaslehti Ainon päätoimittajana. Hän on opiskellut poliittista historiaa yliopistossa ja journalismia ammattikorkeakoulussa, mutta hänellä ei ole korkeakoulututkintoa.


title: Anna Munsterhjelm

text: Munsterhjelm on myös Töölön seurakuntaneuvoston, Helsingin yhteisen kirkkovaltuuston ja Helsingin hiippakuntavaltuuston jäsen. Hän oli Helsingin kokoomuksen ehdokas kuntavaaleissa 2017, muttei tullut valituksi.


title: Pyykkilauta

text: Pyykkilauta eli pesulauta on pyykin käsinpesussa käytettävä työkalu. Se muodostuu puisesta tai metallisesta suorakulmaisesta kehyksestä, jonka keskellä on vierekkäisiä harjanteita sisältävä levy. Perinteisesti levy voi olla tehty puurimoista tai uurretusta puulevystä, aallotetusta sinkkipellistä, messingistä tai lasista. Nykyaikaisimpia pyykkilautamateriaaleja ovat muovit.


title: Pyykkilauta

text: Perinteisen pyykkilaudan puukehyksen pystyrimat jatkuvat yleensä alaspäin lyhyinä jalkoina, joiden varassa pyykkilautaa pidetään pesusaavin pohjalla niin, että pyykistä puristuva pesuliuos valuu takaisin pesusaaviin.


title: Pyykkilauta

text: Pesuaineliuoksessa liotetun pyykin hankaaminen pyykkilautaa vasten irrottaa likaa kankaan pinnasta ja pakottaa pesuliuosta kankaan läpi, jolloin lika irtoaa tehokkaasti. "Emännän tietokirja" vuodelta 1958 neuvoo pyykin liottamiseen 4–10 tunnin ajan kylmässä pesuliuoksessa, minkä jälkeen pyykkiä hangataan pesulautaa vasten ensin haaleassa, sitten kuumemmassa pesuliuoksessa. Lopuksi pyykki keitetään pyykkipadassa ja huuhdellaan useaan kertaan puhtaalla vedellä. Menetelmä sopii valkopyykille eli liinavaatteille ja muille lämpöä ja kulutusta kestäville puuvilla- ja pellavavaatteille, ei välttämättä nykyajan värikkäille keinokuituvaatteille.


title: Pyykkilauta

text: Vauraissa maissa pyykkilaudan ovat syrjäyttäneet pesukoneet, mutta kehittyvissä maissa pyykkilautaa käytetään yhä paljon. Pyykkilauta on suosittu myös kesämökkioloissa sekä sotilaiden ja muiden liikkuvaa leirielämää vietävien keskuudessa. Pyykkilautaa käytetään myös huovutuksessa.


title: Pyykkilauta

text: Puisen, uritetun pyykkilaudan arvellaan olevan peräisin Pohjoismaista 1700–1800-luvuilta. Suomessa ne olivat yleisiä vielä 1920-luvulla, mutta niiden huonona puolena oli lyhyt käyttöikä puupinnan alettua rispaantua hankauksesta ja märkyydestä. Aaltopellistä valmistetun pyykkilaudan patentoi Yhdysvalloissa Stephen Rust vuonna 1833, mutta galvanoidustakin pellistä valmistettu pyykkilauta ruostui melko pian ja saattoi alkaa tahrata vaatteita. Liukkaan ja peräänantamattoman pinnan tarjoavia lasisia pyykkilautoja tunnetaan 1800-luvun puolivälistä alkaen; Suomessa ne alkoivat yleistyä 1930-luvulla. Niiden etuna on myös painavuus, minkä ansiosta ne pysyvät helpommin pystyssä pyykkipaljussa pyrkimättä nousemaan kelluvaan asentoon. Haittapuolena on särkyvyys työn tiimellyksessä ja nopeissa lämpötilan vaihteluissa. Muovisia pyykkilautoja sekä pyykkilaudan ja pesuvadin yhdistelmiä, joissa vadin sisäseinä on osittain aallotettu, käytetään paljon muun muassa Japanissa.


title: Pyykkilauta

text: Pyykkilautoja käytetään myös rytmisoittimena lyömällä ja hankaamalla laudan uritettua pintaa jollakin kovalla esineellä, kuten sormustimilla varustetuin sormin. Pyykkilautaa on käytetty erityisesti varhaisessa jazzissa, zydeco-musiikissa ja skifflessä.


title: Helmipitta

text: Helmipitta ("Pitta arquata") on pittojen heimoon kuuluva varpuslintu.


title: Helmipitta

text: Helmipittaa tavataan Bruneissa, Indonesiassa, ja Malesiassa, ja sen levinneisyysalueen pinta-ala on noin 315 000 km. Laji on luokiteltu elinvoimaiseksi.


title: Korupitta

text: Korupitta ("Pitta granatina") on pittojen heimoon kuuluva varpuslintu.


title: Korupitta

text: Korupittaa tavataan Bruneissa, Indonesiassa, Malesiassa, Myanmarissa, Singaporessa ja Thaimaassa, ja sen levinneisyysalueen pinta-ala on noin 853 000 km. Lajia uhkaa elinympäristöjen tuhoutuminen, ja se on luokiteltu silmälläpidettäväksi.


title: Korupitta

text: Korupitta elää pääasiassa tiheissä alankojen metsissä 600 metrin korkeuteen asti. Helmipitta käyttää ravinnokseen pääasiassa hyönteisiä, mutta myös pieniä etanoita ja hedelmien siemeniä. Se pesii maaliskuun ja elokuun välisenä aikana ja munii kaksi munaa.


title: Anu Vanas

text: Anu Vanas (s. 1955) on suomalainen kuvittaja, kuvataiteilija ja kirjailija.


title: Anu Vanas

text: Vanaksen vanhemmat ovat opettaja Jaakko Vanas ja taidemaalari Virpi Vanas. Vanas opiskeli Taideteollisen korkeakoulun graafisen suunnittelun linjalla 1976-1983. Hän asuu Nurmeksessa. Vanas on kuvittanut muun muassa Eeva Tikan, Sesse Koiviston ja Maria Vuorion teoksia, samoin kuin oppikirjoja, ja tehnyt muita graafikon ja kuvataiteilijan töitä. Hän on julkaissut itse kaksi kuvakirjaa:


title: Elina Vanninen

text: Elina Vanninen (s. 19. joulukuuta 1942) on suomalainen kuvittaja ja kuvataiteilija.


title: Elina Vanninen

text: Vanninen kävi mainosgraafikkojen koulun ja opiskeli Taideteollisessa oppilaitoksessa. Hän on kuvittanut sekä oppikirjoja että eri kirjailijoiden teoksia, kuten Kirsi Kunnaksen, Kaija Pakkasen, Airi Tuomisen, Ulla Lehtosen, Markku Rautosen, Raili Mikkasen, Arja Puikkosen, Esko-Pekka Tiitisen ja Ester Ahokaisen kirjoja.


title: Elina Vanninen

text: Vanninen sai Rudolf Koivu -palkinnon vuonna 1969.


title: Ed Davis (kenraali)

text: Edward Grant Martin ”Ed” Davis (13. helmikuuta 1963 Hereford, Yhdistynyt kuningaskunta) on brittiläinen kenraali, joka valittiin vuonna 2015 Gibraltarin kuvernööriksi. Hän on palvellut vuodesta Britannian merijalkaväessä ja johtanut 3 Commando Brigade -joukkoja Afganistanissa. Davis toimi vuodet 2011–2014 merijalkaväen komentajana ja 2014–2016 Naton LANDCOM-päämajan apulaiskomentajana.


title: Ed Davis (kenraali)

text: Ed Davis syntyi Herefordissa vuonna 1963. Hän meni armeijauralle, ja hänet nimitettiin vuonna 1981 upseeriksi merijalkaväkeen. Harjoitteluaikanaan Davis suoritti syyskuun 1982 ja maaliskuun 1985 välisenä aikana kaksi kuuden kuukauden palvelusjaksoa 40 Commando -joukon kanssa Falklandinsaarilla ja Kyproksella. Britanniaan palattuaan Davis valittiin johtamaan merijalkaväen joukkoja, jonka vastuulla on Britannian merivoimien ydinaseet.


title: Ed Davis (kenraali)

text: Davis kävi kesä–joulukuussa 1991 asevoimien upseerikoulua. Hänet ylennettiin kapteeniksi joulukuussa 1991. 45 Commando -joukkojen mukana hän suoritti Norjassa kylmän ilmaston sodankäynnin harjoitusjakson ja palveli kuuden kuukauden ajan Belizessä. Davis nimitettiin joulukuussa 1993 joukkojen esikuntaupseeriksi.


title: Ed Davis (kenraali)

text: Davis jätti 45 Commando -joukot vuonna 1995 ja kävi tämän jälkeen asevoimien johtamisen kurssin. Sen jälkeen hänet ylennettiin majuriksi ja hänet valittiin joulukuussa 1996 taistelujoukkojen tukiryhmän esikuntapäälliköksi. Tuossa tehtävässä hän toimi Bosniassa. Davis ylennettiin joulukuussa 1998 everstiluutnantiksi. Hän toimi tämän jälkeen upseerina merivoimien päämajassa ja puolustusministeriössä.


title: Ed Davis (kenraali)

text: Everstiksi Davis ylennettiin kesäkuussa 2004. Seuraavat kaksi vuotta hän työskenteli puolustusministeriössä varusteohjelman johtajana. Hän palasi merijalkaväkeen toukokuussa 2007, jolloin hänet valittiin maihinnousujoukkojen esikuntaupseriksi. Hän palveli tehtävässä Afganistanissa ISAF-joukkojen päämajassa. Prikaatikenraalina Davis palasi marraskuussa 2007 puolustusministeriön tehtäviin.


title: Ed Davis (kenraali)

text: Davis kävi vuonna 2009 armeijan ylimmän johdon kurssin ja osallistui 2010 Yhdysvaltain merijalkaväen upseerien sodankäynnin ohjemaan. Hän johti vuodet 2010–2011 3 Commando Brigade -joukkoja, joita hän ohjasi muun muassa Afganistanissa Helmandin maakunnassa.


title: Ed Davis (kenraali)

text: Davis toimi 2011–2014 merijalkaväen komentajana. Tämän jälkeen hänet valittiin kenraaliluutnanttina Turkin İzmirin sijaitsevien Naton maajoukkojen päämajan apulaispäälliköksi.


title: Ed Davis (kenraali)

text: Davis valittiin lokakuussa 2015 Gibraltarin kuvernööriksi. Hän aloitti tehtävänsä Gibraltarilla tammikuussa 2016.


title: James Steacy

text: James "Jim" Steacy (s. 29. toukokuuta 1984 Saskatoon, Saskatchewan) on kanadalainen moukarinheittäjä. 189 senttimetriä pitkän ja 115 kilogrammaa painava Steacyn valmentajana toimii Larry Steinke.


title: James Steacy

text: Steacy on osallistunut kaksiin kesäolympialaisiin, vuosina 2008 ja 2012. Vuoden 2008 kesäolympialaisissa Pekingissä Steacy selviytyi finaaliin ensimmäisenä kanadalaismoukarinheittäjänä 84 vuoteen ollen lopulta finaalin 12:s. MM-kilpailuihin Steacy on osallistunut kahdesti. Kansainyhteisön kisoista hän on saavuttanut kultaa vuodelta 2014 ja hopeaa vuodelta 2006. Vuoden 2007 Pan-Amerikan kisoista hän saavutti kultaa. Universiadeista Steacylla on yksi hopea ja Frankofonisista kisoista yksi kulta.


title: James Steacy

text: Myös Steacyn pikkusisko Heather Steacy on edustanut Kanadaa olympialaisissa moukarinheitossa. James Steacy pitää hallussaan Kanadan ennätystä.


title: James Steacy

text: Ulkoradoilla


title: Hiekkamaalaus

text: Hiekkamaalaus on taidemuoto, jossa luodaan tyyliteltyjä ja symbolisia kuvia ripottelemalla monenväristä hiekkaa tasaisen hiekkapohjan päälle. Hiekkamaalaus on yleistä lounaisen Pohjois-Amerikan intiaanien kuten navajojen ja pueblojen keskuudessa sekä yksinkertaisemmassa muodossaan myös tasankojen ja Kalifornian intiaaneilla.


title: Hiekkamaalaus

text: Hiekkana käytetään murskattua värillistä hiekkakiveä, hiiltä, siitepölyä ja muita kuivia aineita. Hiekan värejä ovat valkoinen, sininen, keltainen, musta ja punainen. Maalauksen pohja on puhdistettua ja tasoitettua hiekkaa.


title: Hiekkamaalaus

text: Hiekkamaalauksella on intiaaneille ensisijaisesti uskonnollinen merkitys, ja sitä käytetään parantamisseremonioissa. Intiaaneilta tunnetaan noin 600 erilaista kuvaa, jotka esittävät jumaluuksia, eläimiä, salamaa, sateenkaaria, kasveja ja muita symboleja, joita kuvataan riittilauluissa. Parantaja valitsee käytettävän kuvan. Kun maalaus on tehty, potilas istuu sen keskellä ja hiekkaa ripotellaan hänen ylleen. Kun rituaali on ohi, maalaus tuhotaan.


title: Hiekkamaalaus

text: Intiaanit kielsivät pitkään kuvien tarkkojen kopioiden valmistamisen. Kun kuvioita käytettiin ryijyissä, niihin tehtiin tarkoituksella virhe, jotta alkuperäinen kuvio säilyttäisi voimansa. Nykyisin maalauksia kopioidaan niiden taltioimiseksi.


title: Taoudénitin alue

text: Taoudénitin alue (myös "Taoudénin alue", ) on perusteilla oleva hallintoalue Malin pohjoisosassa.


title: Taoudénitin alue

text: Vuoden 2012 tammikuussa ennen armeijan vallankaappausta hyväksytyn lain mukaan Taoudénitin alue on yksi Malin 19 alueesta. Se jakautuu kuuteen piiriin, jotka ovat Achouratt, Al-Ourche, Araouane, Boû-Djébéha, Foum Alba ja Taoudénit. Piirit jakautuvat edelleen yhteensä 30 arrondissementtiiin.


title: Taoudénitin alue

text: Malin hallitus nimitti alueelle kuvernöörin tammikuussa 2016. Hallintoa alettiin järjestää huhtikuussa 2017. Alueen turvallisuustilanteen ja infrastruktuurin puutteen takia hallinnollisena keskuksena toimii toistaiseksi Timbuktu.


title: Taoudénitin alue

text: Timbuktun alueesta erotetun Taoudénitin alueen rajat ovat toistaiseksi määrittelemättä. Sen pinta-alaksi on mainittu 323 326 neliökilometriä ja väkiluvuksi 176 000, 134 000 ja 70 000 henkeä. Alue rajoittuu idässä Kidalin ja etelässä Timbuktun alueisiin, lännessä Mauritaniaan ja pohjoisessa Algeriaan. Asukkaat ovat etupäässä arabeja, tuaregeja ja songhaita. Harvaan asutussa autiomaassa sijaitsee muun muassa Taoudénitin suolakaivospaikkakunta.


title: Taoudénitin alue

text: Alueella on 19 koulua, joista kolme neljäsosaa on toimivia. 70 % väestöstä on vailla puhdasta juomavettä. Terveyspalveluista on toiminnassa alle puolet (joulukuussa 2017).


title: Hasan Şaş

text: Hasan Gökhan Şaş (s. 1. elokuuta 1976 Karataş) on turkkilainen uransa päättänyt jalkapalloilija. Pelipaikaltaan molempijalkainen Şaş oli oikea keskikenttäpelaaja.


title: Hasan Şaş

text: Şaş aloitti uransa Turkin Superliigan Adana Demirsporissa, jossa hän pelasi kaudella 1994–1995 neljä ottelua. Vuodet 1995–1998 hän edusti saman sarjan Ankaragücüä, pelaten 80 ottelua, joissa syntyi yhdeksän osumaa. Vuonna 1998 Şaş siirtyi Superliigan Galatasarayhyn, jossa hän voitti muun muassa viisi Turkin mestaruutta ja UEFA Cupin sekä UEFA Super Cupin vuonna 2000. Kaudella 1998–1999 hän debytoi seuran paidassa myös Mestarien liigassa. Yhteensä Şaş pelasi Galatasarayn paidassa 234 Turkin Superliigan ottelua viimeistellen niissä 28 maalia. Şaş lopetti uransa Galatasarayn paidassa vuonna 2009.


title: Hasan Şaş

text: Şaş kuului Turkin jalkapallomaajoukkueeseen vuodet 1998–2006. Vuonna 2002 hän oli mukana voittamassa pronssia MM-kilpailuista. Şaş pelasi turnauksessa kuudessa ottelussa onnistuen maalinteossa Brasiliaa ja Kiinaa vastaan. Hänet äänestettiin myös turnauksen tähdistöjoukkueeseen. MM-turnauksen maalit jäivät Şaşin ainoiksi maaleiksi hänen 40 ottelua kestäneellä maajoukkueurallaan.


title: Hasan Şaş

text: Uransa jälkeen Şaş on toiminut TV-kommentaattorina. Vuodet 2011–2013 hän toimi myös pitkäaikaisen seuransa Galatasarayn apuvalmentajana.


title: Hasan Şaş

text: Seurajoukkuetasolla


title: Hasan Şaş

text: Maajoukkuetasolla


title: Hasan Şaş

text: Henkilökohtainen


title: Kippari-Kallen kylä

text: Kippari-Kallen kylä ("Popeye Village Malta") on Maltalla oleva teemapuisto. Se rakennettiin alun perin vuonna 1980 valmistuneen Robin Williamsin tähdittämän elokuvan Kippari-Kalle lavasteiksi. Kylään rakennettiin parisenkymmentä puurakenteista taloa sekä aallonmurtaja. Rakentaminen kesti 7 kuukautta. Nykyään se on yksi Maltan suosituimmista nähtävyyksistä.


title: Burn (Havokin albumi)

text: Burn on yhdysvaltalaisen thrash metal -yhtye Havokin ensimmäinen kokopitkä studioalbumi. Se julkaistiin vuonna 2009 levymerkillä Candlelight Records.


title: Burn (Havokin albumi)

text: Albumin äänitykset alkoivat jo vuoden 2008 kesällä laulaja David Sanchezin kotona Lakewoodissa. Vuoden 2008 lopulla yhtye meni Denverin Motaland-studiolle äänittämään levyn puhtaaksi sekä äänittämään laulut ja miksaamaan albumin.


title: Burn (Havokin albumi)

text: Albumilla on viisi kappaletta jotka ovat jo ennestään tuttuja yhtyeen EP-levyiltä, sekä seitsemän uutta kappaletta. Kappaleesta ”Morbid Symmetry” kuvattiin musiikkivideo vuonna 2009.


title: Lapvesi

text: Lapvesi on Lappeenrannan kaupunginosa ja tilastoalue. Se sijaitsee keskustasta noin viisi kilometriä itään entisen Lauritsalan kauppalan alueella.


title: Lapvesi

text: Lapveden laaja ja yhtenäinen asuinalue on maakunnallisesti merkittävä kulttuurihistoriallinen ympäristö. Lapvesi sisältyi Birger Brunilan ja W. G. Palmqvistin laatimaan Lauritsalan ensimmäiseen asemakaavaan vuodelta 1941. Alueen rakentaminen alkoi toisen maailmansodan jälkeen, ja kiivaimmillaan se oli 1950-luvulla. Hallitseva asumismuoto on rintamamiestalo, minkä lisäksi kaupunginosassa on muutama kerrostalo. Lapveden tilastoalueella on 865 asukasta.


title: Lapvesi

text: Lapvedellä on pizzeria-ravintola, ja lähimmät muut palvelut ovat Lauritsalan kaupunginosassa. Keskellä kaupunginosaa on Lapvedenpuisto ja Lapveden pallokenttä, jonka paikalle on suunniteltu uutta asuinaluetta. Kaupunginosan lounaiskulmassa on laajahko teollisuusalue.


title: Lapvesi

text: Kaupunginosaa rajaavat Karjalan rata ja Karjalantie pohjoisessa, Kalevankatu, Hartikkalanpuisto ja Pajarilankatu idässä, valtatie 6 etelässä ja Hyötiöntie lännessä. Lapveden naapurikaupunginosia ovat Lauritsala, Hakali, Hartikkala, Pajarila, Tirilä ja Kaukas.


title: Lapvesi

text: Nimenä Lapvesi (Lappvesi) on Lappeen emäpitäjän vanha nimi. Lapvesi on myös vanha maarekisterikylä, johon kuuluu laajoja alueita ympäri nykyistä Lappeenrantaa.


title: Luettelo Espanjan viinintuotantoalueista

text: Espanjan viinituotantoalueista suuri osa on määritelty EU:n nimisuojajärjestelmän ja Espanjan maatalousministeriön säännösten avulla maantieteellisiin alueisiin perustuviin laatuluokkiin. Suojattu alkuperänimitys (SAN), (), on 90 alueella. Suojattu maantieteellinen merkintä (SMM), (), on 41 alueella.


text: Espanjassa tuotetun viinin DOP-laatuluokat ovat itsehallintoalueittain seuraavat (90 aluetta, tilanne 29.4.2015):


title: Reino Laitasalo

text: Reino Laitasalo (1929 Pohjois-Pirkkala – 3. maaliskuuta 2016 Riihimäki) oli suomalainen taidemaalari ja –graafikko. Laitasalo syntyi vuonna 1929 Pispalassa, joka silloin kuului Pohjois-Pirkkalan kuntaan, yksinhuoltajaäidin perheeseen. Lapsuuden muistot työläiselämästä elivät hänen maalauksissaan. Hän aloitti työelämän hitsarina ja opiskeli vapaa-aikanaan taidetta Tampereen työväenopistossa. Opinnot jatkuivat Leningradissa Repin-instituutissa vuosina 1959–61. Häntä kutsuttiin viimeiseksi työläistaiteilijaksi.


title: Reino Laitasalo

text: Reino Laitasalon puoliso Ella-Maija Anttila-Laitasalo (1938–2003) oli myös taidemaalari sekä nukketaiteilija. He asuivat Riihimäellä Hyttikorttelin vanhassa puutalossa. Laitasalo osallistui näyttelyihin vuodesta 1956 lähtien sekä kotimaassa että ulkomailla. Reino Laitasalon teoksia on Ateneumin ja useiden muiden taidemuseoiden kokoelmissa. Valtion taiteilijaeläkkeen hän sai vuonna 1990. Laitasalo on vastaanottanut ainoana ulkomaalaisena Ruotsissa Johan Alhbäck –palkinnon vuonna 2012, minkä kunniaksi hänellä oli laaja näyttely syksyllä 2013 Taalainmaalla Smedjebackenin kunnan kulttuurikeskus Mekenissä.


title: Reino Laitasalo

text: Laitasaloa kiinnosti myös kirjoittaminen. Vuonna 2011 Samuli Parosen seura julkaisuna ilmestyi runoteos "Potemkinin portaat".


title: Shirayukihime

text: Shirayukihime () on Japanissa kasvatettu valkoinen englannintäysiveritamma. Se nimettiin Grimmin veljesten tarinoiden Lumikin mukaan.


title: Shirayukihime

text: Shirayukihime herätti huomiota syntyessään: toisin kuin kimot hevoset, se oli valkoinen syntymästään lähtien. Se oli ruunikon emänsä Wave Wind ensimmäinen varsa ja sen isä oli mustanruunikko Sunday Silence. Shirayukihimen dominanttivalkoisen värityksen aiheuttaa mutaatio, ja sen nuoremmat sisarukset ovat väritykseltään tavanomaisia.


title: Shirayukihime

text: Valkoisen värityksen aiheuttavan mutaation todennäköisyys on noin yksi 10-20 tuhannesta, mistä syystä kilpailevat valkoiset hevoset ovat erittäin harvinaisia. Japanissa tunnetaan White Pegasus, joka saavutti eteläisen Kantōn paikalliskilpailuissa kahdeksan voittoa. Shirayukihime debytoi vuonna 2001 mutta ei voittanut yhtään lähtöä. Yhdeksästä lähdöstään se sijoittui kuitenkin kerran kolmanneksi, mikä oli ensimmäinen kerta, kun valkoinen hevonen sijoittui Japanin metropolialueella vedonlyöntisijoille.


title: Shirayukihime

text: Kilpauransa päätyttyä Shirayukihime otettiin siitoskäyttöön. Mendelin lain mukaan sen mutaatio periytyy sen jälkeläisille 50 prosentin todennäköisyydellä. Koska Shirayukihime on hyvää sukua, sen odotetaan perustavan valkoisten laukkahevosten sukulinjan.


title: Shirayukihime

text: 1: Makoto Kaneko Holdings


title: Shirayukihime

text: Shirayukihimelle on toistaiseksi syntynyt neljä valkoista toisen polven jälkeläistä:


title: HMS Atheling (D51)

text: HMS Atheling (viirinumero D51) oli vuonna 1942 vesillelaskettu Britannian kuninkaallisen laivaston Ruler-luokan saattuetukialus, joka palveli toisessa maailmansodassa.


title: HMS Atheling (D51)

text: Alus tilattiin Seattle-Tacoma Shipbuilding Corporationilta Seattlesta Yhdysvalloista. Sen köli laskettiin 9. kesäkuuta 1942 ja alus laskettiin vesille vielä samana vuonna 7. syyskuuta kumminaan Richard P. Lukerin puoliso. Yhdysvaltain laivasto otti aluksen palvelukseen 3. heinäkuuta 1943 nimellä "USS Glacier" (runkonumero AVC-33) Puget Soundin laivastontelakalla päällikkönään Ward C. Gilbert. "Glacierin" luokitusta muutettiin 15. heinäkuuta, jolloin runkonumeroksi tuli CVE-33. Alus poistettiin palveluksesta 31. heinäkuuta ja luovutettiin jo samana päivänä Britannian kuninkaalliselle laivastolle. Alus valmistui 1. elokuuta Puget Soundin laivastontelakalla, minkä jälkeen se siirrettiin Vancouveriin muutostöistä varten. Alus liitettiin 28. lokakuuta Vancouverissa Britannian kuninkaallisen laivastoon nimellä "HMS Atheling".


title: HMS Atheling (D51)

text: Alus saapui Balboaan 6. joulukuuta ja 22. joulukuuta New Yorkiin, jossa se liittyi Britteinsaarille lähtevään saattueeseen. "Atheling" lähti 1. tammikuuta 1944 saattueen mukana Belfastiin kannellaan 1836 laivueen Vought F4U Corsair -hävittäjät, jotka oli siirretty alukselle kuljetettavaksi. Alus saapui Clyden telakalle 10. tammikuuta muutostöitä varten.


title: HMS Atheling (D51)

text: "Atheling" vastaanotti 26. helmikuuta 822 ja 823 laivueiden Fairey Barracudat sekä 1837 ja 1838 laivueiden F4U Corsairit matkalle Itäiseen laivastoon. Se lähti 3. maaliskuuta saattueen KMF29A mukana Port Saidiin läpäisten Suezin kanavan 23. maaliskuuta. Alus lähti 28. maaliskuuta Adenista Colomboon saattueessa AJ2 ja 9. huhtikuuta Colombosta Madrasiin saattueessa JC34A. Aluksen kuljettamat lentokoneet siirrettiin maihin 11. huhtikuuta Madrasissa, mistä se aloitti 16. huhtikuuta paluumatkan Colomboon saattueessa CJ23B.


title: HMS Atheling (D51)

text: Alukselle siirrettiin 13. toukokuuta 899 laivueen Supermarine Seafiret ja 890 laivueen F4F Wildcatit, jonka jälkeen se aloitti kouluttautumisen torjuntahävittäjillä. Alus osallistui 10. kesäkuuta operaatio Councilloriin, jossa tehtiin Yhdysvaltain Mariaanien operaatioihin liittyvä harhautuspurjehdus Intian valtamerellä "HMS Illustriousin" ja suojueen kanssa.


title: HMS Atheling (D51)

text: "Athelingille" siirrettiin 21. heinäkuuta 818. laivueen Fairey Swordfish, kun alus siirrettiin saattueiden suojaamistehtäviin. Alus lähti 25. elokuuta Trincomaleestä kuljettaen 1838 laivueen F4U Corsaireja RNAS Wingfieldiin Etelä-Afrikkaan, saapuen ensin 2. syyskuuta Mauritiukselle ja edelleen 12. syyskuuta Kapkaupunkiin. Alus siirsi 6. lokakuuta 818 laivueen maihin RNAS Cochiniin ja se saapui 10. lokakuuta Trincomaleehen, jossa se siirrettiin Itäiseen laivastoon lentokoneidenkuljetusalukseksi.


title: HMS Atheling (D51)

text:
Alus lainattiin 8. joulukuuta Yhdysvaltain laivastolle lentokoneiden kuljetukseen ja se lähti Sydneyyn. Alus saapui 4. helmikuuta 1945 Manukseen ja 15. helmikuuta Pearl Harboriin. Se jatkoi matkaansa Norfolkiin Virginiaan, jonne alus saapui 23. elokuuta ja edelleen Trinidadiin 3. syyskuuta. Alus saapui 16. syyskuuta Devonportin telakalle, jossa se muutettiin joukkojenkuljetusalukseksi.
"Atheling" lähti 15. marraskuuta muutostöiden päätyttyä Colomboon, jonne se saapui 3. joulukuuta. Kaksi päivää myöhemmin alus lähti Wellingtoniin, jonne se saapui 23. joulukuuta. Alus lähti 27. joulukuuta Sydneyyn, mistä se jatkoi Fremantlen ja Adenin kautta Britteinsaarille. Alus saapui 10. helmikuuta 1946 Devonportiin, mistä se jatkoi joukkojen siirroissa.


title: HMS Atheling (D51)

text: "Athelingin" varastot tyhjennettiin marraskuussa ja se palautettiin 13. joulukuuta Norfolkissa Virginiassa Yhdysvaltain laivastolle. Se poistettiin 7. helmikuuta 1947 alusluettelosta ja se myytiin 26. marraskuuta National Bulk Carriersille. Alus myytiin 1950 kauppa-alukseksi, jolloin se sai uuden nimen "SS Roma". Alus romutettiin 2. marraskuuta 1967 Italiassa.


title: Kyläkallio

text: Kyläkallio on Kanta-Hämeessä Hämeenlinnan Tuuloksessa Juttilan kylässä sijaitseva mahdollinen muinaislinna. Muinaislinnaa ei ole tutkittu, joten ei ole varmaa, että paikkaa olisi käytetty puolustustarkoitukseen.


title: Kyläkallio

text: Soikeanmuotoinen Kyläkallio sijaitsee Laurinkalliosta noin 300 metriä kaakkoon. Sen rautakautiset vallit olivat Hjalmar Appelgrenin vuoden 1891 kiireellisen tarkastuksen yhteydessä vielä nähtävissä kallion luoteispään kallionkielekkeen molemmin puolin. Hän havaitsi kivirivejä myös kallion ylemmillä tasoilla, kuten myös kivikasoja. Kivikasoja tutkiessaan hän havaitsi niissä hiiltä. Havaintojensa perusteella hän oletti Kyläkallion olleen linnoitettu pakopaikka. Appelgren myös totesi löytöjensä vastaavan Laatokalta lukuisasti löydettyjä muinaislinnoja.


title: Kyläkallio

text: Kyläkallio on osa merkittävää Tuuloksen alueen rautakautisen ja historiallisen ajan keskittymää. Kylän lähiympäristössä sijaitsevat myös Laurinkallio, Ryömänlinnan, Kestinpäänkallion ja Kitaruvenlinnan muinaislinnat. Kestipäänkallion nimi on mahdollisesti aikoinaan viitannut muukalaisiin.


title: ...din längtans blå anemone

text: ...din längtans blå anemone on ruotsalaisen blueskitaristi-laulajan Rolf Wikströmin kuudestoista albumi, joka julkaistiin vuonna 1996 levymerkillä MNW.


title: ...din längtans blå anemone

text: Kaikki kappaleet säveltänyt Rolf Wikström ja sanoittanut Nils Ferlin, ellei toisin mainita.


title: HMS Begum (D38)

text: HMS Begum (viirinumero D38) oli vuonna 1942 vesillelaskettu Britannian Kuninkaallisen laivaston Ruler-luokan saattuetukialus, joka palveli toisessa maailmansodassa.


title: HMS Begum (D38)

text: Alus tilattiin Seattle-Tacoma Shipbuilding Corporationilta Seattlesta Yhdysvalloista, ja sen propulsiojärjestelmän toimitti Allis-Chalmers. Kölinlasku tapahtui 3. elokuuta 1942 ja alus laskettiin vesille vielä samana vuonna 11. marraskuuta kumminaan G. B. Sherwoodin puoliso. Yhdysvaltain laivasto otti aluksen palvelukseen 22. heinäkuuta 1943 nimellä "USS Bolinas" (runkonumero CVE-36) päällikkönään H. L. Meadow. Alus poistettiin palveluksesta 2. elokuuta ja luovutettiin samana päivänä Britannian kuninkaalliselle laivastolle, joka otti sen palvelukseen nimellä "HMS Begum".


title: HMS Begum (D38)

text: Alus siirrettiin Vancouveriin, jossa siinä havaitut viat korjattiin ja alukselle tehtiin muutostöitä. Työt saatiin päätökseen 22. marraskuuta. Alus läpäisi Panaman kanavan 4. tammikuuta 1944 ja se lähti 9. tammikuuta New Yorkista Liverpooliin kannellaan 1837 ja 1838 laivueiden Vought F4U Corsairit. Alus saapui Clyden telakalle muutostöitä varten 1. helmikuuta.


title: HMS Begum (D38)

text: "Begum" liitettiin 3. maaliskuuta Itäiseen laivastoon ja se lähti merelle kannellaan 1839 laivueen Corsairit, 1844 laivueen Hellcatit sekä 815 ja 817 laivueiden Fairey Barracudat. Alus saapui 26. huhtikuuta Colomboon, jossa lentokoneet siirrettiin maihin.


title: HMS Begum (D38)

text: Alus oli 11. kesäkuuta sukellusveneidentorjuntapartiossa Intian valtamerellä kannellaan 832 laivueen TBF Avengerit ja F4F Wildcatit. "Begum" lähti 16. tammikuuta 1945 kotimatkalle Britteinsaarille ja se saapui 20. helmikuuta Clyden telakalle huollettavaksi ja muutettavaksi lentokoneidenkuljetusalukseksi.


title: HMS Begum (D38)

text: Alus liitettiin 17. huhtikuuta Brittiläiseen Tyynenmeren laivastoon ja se lähti Clydestä saattueessa KMF43 kannellaan 721 laivueen A-35 Vengeancet ja 1701 laivueen Sea Otterit. Alus saapui 5. kesäkuuta Sydneyyn ja edelleen 15. kesäkuuta Manukseen mukanaan lentokonetäydennys.


title: HMS Begum (D38)

text: Alus saapui 2. heinäkuuta Trincomaleehen, jossa se liitettiin Itä-Intian laivastoon lentäjien koulutusaluksena toiminta-alueenaan Ceylonin ympäristö. alus lähti 23. lokakuuta Ceylonilta Britteinsaarille ja se saapui 10. marraskuuta Clydeen, jossa aluksen varastot tyhjennettiin. Alus lähti 11. joulukuuta Portsmouthin kautta Yhdysvaltoihin ja se palautettiin 5. tammikuuta 1946 Yhdysvaltain laivastolle Norfolkissa Virginiassa.


title: HMS Begum (D38)

text: Yhdysvaltain laivasto myi aluksen 16. huhtikuuta 1947 kauppa-alukseksi nimellä "Raki". Alus sai vuonna 1966 uuden nimen "I Yang", ja romutettiin lopulta maaliskuussa 1974 Taiwanilla.


title: Mark Lewisohn

text:
Mark Lewisohn (16. kesäkuuta 1959 Lontoo) on englantilainen kirjailija ja ammattimainen The Beatles -historioitsija.
Lewisohn alkoi tutkia yhtyettä noin 18–19-vuotiaana. Siitä lähtien hän on tutkinut aihetta ja kirjoittanut siitä useita kirjoja. Vuonna 2004 hänestä tuli täysipäiväinen Beatles-historioitsija, kun hän teki Little, Brown and Company -kustantamon kanssa 1,2 miljoonan punnan sopimuksen kolmiosaisesta The Beatles -historiikista. Aikaa sen kirjoittamiseksi sovittiin alun perin 12 vuotta. Trilogian ensimmäinen osa, "The Beatles: All These Years – Tune In", ilmestyi vuonna 2013.


title: Mark Lewisohn

text: Lewisohnilla on kaksi aikuista lasta suomalaisen ex-vaimonsa kanssa.


title: Starka band

text: ...Starka band on ruotsalaisen blueskitaristi-laulajan Rolf Wikströmin seitsemästoista albumi, joka julkaistiin vuonna 1998 levymerkillä MNW.


title: Starka band

text: Kaikki kappaleet kirjoittanut Rolf Wikström, ellei toisin mainita.


title: Ménakan alue

text: Ménakan alue () on perusteilla oleva hallintoalue Malin koillisosassa. Se käsittää entisen Gaon alueen Ménakan piirin.


title: Ménakan alue

text:
Vuoden 2012 tammikuussa ennen armeijan vallankaappausta hyväksytyn lain mukaan Ménakan alue on yksi Malin 19 alueesta. Se jakautuu neljään piiriin, jotka ovat
Andéramboukane, Inekar, Ménaka ja Tidermène. Piirit jakautuvat edelleen yhteensä yhdeksään arrondissementtiiin. Malin hallitus nimitti alueelle kuvernöörin tammikuussa 2016.


title: Hemmo Louhivuori

text: Hemmo Unto Wilhelm Louhivuori (11. helmikuuta 1910 Viipuri – 9. kesäkuuta 1981 Mikkeli) oli suomalainen taidemusiikin säveltäjä.


title: Hemmo Louhivuori

text: Hemmo Louhivuori oli Viipurin tuomiokirkon kanttorin Eemil Louhivuoren poika. Hemmo opiskeli pianonsoittoa kahdeksanvuotiaasta, mutta keskikoulun jälkeen hän opiskeli ensin kansakoulunopettajaksi Raumassa. Hän toivoi voivansa jatkaa musiikkiopintoja Viipurin musiikkiopistossa syksyllä 1939, mutta sota keskeytti opinnot saman tien. Syksyllä 1944 hänet hyväksyttiin Sibelius-Akatemian oppilaaksi; samalla hän työskenteli koulunopettajana Helsingissä. Louhivuoren opettajiin kuuluivat Leo Funtek (soitinnus) ja Aarre Merikanto (sävellys). Louhivuori piti sävellyskonsertin vuonna 1951.


title: Hemmo Louhivuori

text: Säveltäjänuransa ohella Louhivuori työskenteli Helsingin koulujen musiikinopettajana, pisimpään Lauttasaaren yhteiskoulussa (1954–1969) sekä johti kuoroja, muun muassa Koiton sekakuoroa.


title: Hemmo Louhivuori

text: Louhivuoren sävellystuotanto käsittää erityisesti laulumusiikkia suomalaisten runoilijoiden teksteihin (mm. Eila Kivikk’aho, Einari Vuorela, Toivo Lyy).


title: HMS Empress (D42)

text: HMS Empress (viirinumero D42) oli vuonna 1942 vesillelaskettu Britannian Kuninkaallisen laivaston Ruler-luokan saattuetukialus, joka palveli toisessa maailmansodassa.


title: HMS Empress (D42)

text: Alus tilattiin Seattle-Tacoma Shipbuilding Corporation Seattlesta Yhdysvalloista. Sen köli laskettiin 9. syyskuuta 1942 ja alus laskettiin vesille vielä samana vuonna 30. joulukuuta. Alus päätettiin 8. elokuuta luovuttaa Britannian kuninkaalliselle laivastolle nimellä "HMS Empress". Alus valmistui 9. elokuuta, jolloin Yhdysvaltain laivasto otti aluksen palvelukseensa nimellä "USS Carnegie" (runkonumero CVE-38) ja se poistettiin palveluksesta kolme päivää myöhemmin sen saavuttua Vancouveriin, jossa Britannian kuninkaallinen laivasto otti aluksen palvelukseen. Vancouverissa alukselle tehtiin muutostöitä.


title: HMS Empress (D42)

text: Alus lähti 17. helmikuuta 1944 New Yorkiin ja se läpäisi Panaman kanavan 9. maaliskuuta. Alus lähti 26. maaliskuuta New Yorkista kannellaan 850 laivueen Avengerit ja se saapui Clydeen 8. huhtikuuta. Alus liitettiin läntisen reitin () alaisuuteen, mutta se vietti pitkähkön ajan Clyden ja Rosythin telakoilla korjattaessa aluksella havaittuja vikoja.


title: HMS Empress (D42)

text: Alus siirrettiin 6. tammikuuta 1945 Itä-Intian laivastoon ja se lähti saattueessa KMF38 kohti Gibraltaria. Alus saapui 4. helmikuuta Trincomaleehen, jossa se liitettiin 21. lentotukialuslaivueeseen. Alus osallistui operaatio Staceyyn, jossa sen lentokoneet kuvasivat Sumatraa ja Kran niemimaata yhdessä "HMS Ameerin" 888 laivueen Hellcat PR ja 845 laivueen Avengerien kanssa. "Empressille" oli siirretty osa 804 laivueen Hellcateista.


title: HMS Empress (D42)

text: Alus osallistui 27. huhtikuuta operaatio Bishopiin, jossa sen lentokoneet iskivät japanilaisten asemiin Nikobaareilla ja Andamaaneilla yhdessä "HMS Shahin" koneiden kanssa. "HMS Ameerin" koneiden kanssa aluksen lentokoneet iskivät 19. heinäkuuta operaatio Liveryssä Malayan pohjoisosiin sekä suojasivat miinoitusta Phuketin lähistöllä. Operaatio Zipperissä eli Singaporen takaisin valtauksessa 8. syyskuuta aluksella olivat 896 laivueen Hellcatit ja 1700 laivueen Walrus-lentoveneet. Alus ankkuroitui 10. syyskuuta Keppelin satamaan yhdessä "HMS Khediven", "HMS Ameerin", "HMS Emperorin", "HMS Hunterin" ja "HMS Stalkerin" kanssa.


title: HMS Empress (D42)

text: Alus saapui 11. lokakuuta Colomboon, mistä se teki 3. marraskuuta vierailun Wellingtoniin Uuteen-Seelantiin palaten Colomboon 23. marraskuuta. Alus lähti 27. marraskuuta Britteinsaarille ja se saapui 19. joulukuuta Clydeen, jossa sen varastot tyhjennettiin. Alus aloitti 6. tammikuuta 1946 matkan Yhdysvaltoihin ja se palautettiin 4. helmikuuta Yhdysvaltain laivastolle Norfolkissa Virginiassa. Alus myytiin 21. kesäkuuta romutettavaksi.


title: Leonard Lindelöf

text: Karl August Leonard Lindelöf (13. marraskuuta 1862 Turku – 11. elokuuta 1943 Helsinki) oli suomalainen filosofian maisteri, keksijä ja Helsingissä toimineen "Lindelöfin konetehtaan" perustaja.


title: Leonard Lindelöf

text: Lindelöfin vanhemmat olivat teologian tohtori, Porvoon tuomiorovasti Johan August Lindelöf (1824–1897) ja Matilda Josefina Ammondt. Hän pääsi ylioppilaaksi 1881 Hämeenlinnan normaalilyseosta ja valmistui Helsingin yliopistosta filosofian kandidaatiksi 1885 ja maisteriksi 1886.


title: Leonard Lindelöf

text: Lindelöf toimi valmistuttuaan jonkin aikaa opettajana Kuopiossa mutta hän muutti jo 1888 Helsinkiin jonne hän oli perustanut vuonna 1886 "Lindelöfin konetehdas" nimisen pienen yrityksen valmistamaan metrisiä mittausvälineitä ja fysikaalisia kojeita kouluja varten. Lindelöfin konetehdas siirtyi 1887 Helsingin Hermanniin jossa se toimi tehtaan päärakennuksen tuhonneeseen tulipaloon saakka 1895. Tehtaassa oli nyt jo noin satakunta työntekijää ja se valmisti muun muassa mittausvälineitä ja maatalouskoneita. Tulipalon jälkeen tehdas muutti kantakaupunkiin jossa se toimi ensin Itäisen Viertotien varrella ja sitten Lastenkodinkadun varrella. Vuonna 1924 tehdas siirtyi Suomen Kaapelitehtaan rakennukseen Pursimiehenkadulle.


title: Leonard Lindelöf

text: 1900-luvun alussa Lindelöfin konetehdas erikoistui tupakkateollisuuden käyttämien savukkeenvalmistuskoneiden valmistamiseen. Lindelöfin konetehdas sai runsaasti sotatarviketilauksia molempien maailmansotien aikana ja se valmisti osia konekivääreihin ja konepistooleihin. Ensimmäisen maailmansodan aikana Lindelöfin konetehdas valmisti myös suuret määrät automaatti-, revolveri- ja kärkisorveja Venäjän armeijalle. Suomen itsenäistymisen jälkeen tehtaan erikoisalaksi tuli asevalmistus. Lindelöf teki itse monia asetekniikkaan liittyviä keksintöjä ja hän kehitti muun muassa parannuksia Maxim-konekiväärin lukkoon. Toisen maailmansodan aikana konetehdas valmisti myös varaosia autoihin. Sotien jälkeen valmistettiin koneita erikoistarkoituksiin sekä erilaisia työkaluja.


title: Leonard Lindelöf

text: Lindelöfin konetehtaan teollinen toiminta päättyi muutamia vuosia Lindelöfin kuoleman jälkeen. Leonard Lindelöf Konetehdas Osakeyhtiö on yhtiönä vielä olemassa. Yhtiön toimiala on nykyisin metallirakenteiden ja niiden osien valmistus ja se kuului 2000-luvun alussa tytäryhtiönä Mako-konserniin.


title: Leonard Lindelöf

text: Leonard Lindelöf oli naimisissa vuodesta 1887 Zaida Ester Sofia Norrgrénin kanssa. Matemaatikko, yliopiston rehtori, kouluhallituksen ylijohtaja Lorenz Lindelöf oli Leonard Lindelöfin setä.


title: Amir Haddad

text: Laurent Amir Khlifa Khedidder Haddad (, tunnetaan paremmin taiteilijanimillä "Amir Haddad" ja "Amir", s. 20. kesäkuuta 1984 Sarcelles, Ranska) on ranskalais-israelilainen laulaja-lauluntekijä.


title: Amir Haddad

text: Amir osallistui vuonna 2014 Ranskan The Voicen kolmannelle tuotantokaudelle. Hän sijoittui kolmanneksi saatuaan finaalissa 18 prosenttia äänistä. Ensimmäisen albuminsa, hepreankielisen "Vayehin", Amir julkaisi jo vuonna 2011. Helmikuussa 2016 hänet valittiin edustamaan Ranskaa saman vuoden Eurovision laulukilpailuun kappaleella "J'ai cherché".


title: Amir Haddad

text: Albumit


title: Amir Haddad

text: Singlet


title: Allting förändras

text: Allting förändras on ruotsalaisen blueskitaristi-laulajan Rolf Wikströmin kahdeksastoista albumi, joka julkaistiin vuonna 2001 levymerkillä MNW.


title: Allting förändras

text: Kaikki kappaleet kirjoittanut Rolf Wikström, ellei toisin mainita.


title: På hotell

text: På hotell on ruotsalaisen popjazzyhtye Bo Kaspers Orkesterin toinen albumi, joka julkaistiin vuonna 1994 levymerkillä Sony/Columbia.


title: På hotell

text: Kaikki kappaleet kirjoittanut Bo Kaspers Orkester, ellei toisin mainita.


title: Ponte Duca d’Aosta

text: Ponte Duca d’Aosta on Roomassa, Italiassa sijaitseva silta, joka ylittää Tiberjoen yhdistäen Lungotevere Flaminion ja Piazza Lauro De Bosisin. Silta on omistettu ensimmäisessä maailmansodassa komentajana toimineelle Emanuele Filibertolle. Sillan on suunnitellut arkkitehti Vincenzo Fasolo. Sen rakentaminen alkoi kesäkuussa 1936 ja silta valmistui 1939. Sillalla on pituutta 222,30 metriä ja leveys on noin 30 metriä keskiosassa, josta 21 metriä kuuluu ajoneuvoille, ja molemmin puolin olevat jalkakäytävät ovat molemmat 3,90 metriä leveitä.


title: Five Long Years

text: Five Long Years on yhdysvaltalaisen bluespianisti laulajan Eddie Boydin esikoisalbumi, joka julkaistiin vuonna 1965 levymerkillä Fontana.


title: Five Long Years

text: Kaikki kappaleet kirjoittanut Eddie Boyd.


title: Lotta Svärd Säätiö

text: Lotta Svärd Säätiö – Lotta Svärd Stiftelsen sr on suomalainen säätiö, joka pohjautuu lottatoiminnalle. Vuoteen 2004 saakka säätiön nimi oli "Suomen Naisten Huoltosäätiö".


title: Lotta Svärd Säätiö

text: Sen toiminta-ajatuksena on lottien avustaminen, kuntoutus ja vuokra-asuntotoiminta sekä Lottamuseon ylläpitäminen.


title: Lotta Svärd Säätiö

text: Järjestön toimitilat sijaisevat Helsingissä. Säätiön hallituksen puheenjohtaja vuonna 2016 on Pirjo Björk ja toiminnanjohtaja Tarja Björkling-Pakarinen.


title: Lappeenrannan konepaja

text: Lappeenrannan konepaja oli vuosina 1886–1977 Lappeenrannassa toiminut konepaja, jonka toimintaa jatkoi vuonna 1977 perustettu Larox Oy.


title: Lappeenrannan konepaja

text: Konepajan historia alkoi vuodesta 1886, kun insinööri Wilhelm Grönlund perusti Lappeenrannan Paldon kaupunginosaan konepajan. Tämän konepajan omistajaksi vaihtui sitten 1901 insinööri Ferdinand Hisinger, 1902 merikapteeni George E. Forssell ja 1907 insinööri Carl Uno Forssell. Lokakuussa 1918 konepajan omistajiksi tulivat Kusti Lappalainen ja Janne Pitkänen, jotka olivat jo aiemmin perustaneet laivankorjaustelakan Taipalsaarelle. Yritys toimi nyt nimellä "Lappeenrannan Konepaja Lappalainen & Pitkänen" ja vuonna 1937 se muutettiin osakeyhtiöksi nimellä "Lappeenrannan Konepaja Oy". Yhtiön toimtusjohtajaksi tuli 1969 diplomi-insinööri Eino Erkko, joka osti sitten yhtiön osakkeita alkuperäisiltä omistajasuvuilta. Nuutti Vartiaisen (1925–2017) ostettua konepajan yhtiön nimeksi muuttui 1977 "Larox Oy" ja siitä tuli johtava suodatinlaitteistojen valmistaja, jolla oli toimintaa 40 maassa. Outotec Oy osti yhtiön liiketoiminnan syksyllä 2009, minkä myötä Laroxin nimi vaihtui Outotec (Filters) Oy:ksi. Venttiilejä ja pumppuja valmistanut Laroxin tytäryhtiö Larox Flowsys jatkoi toimintaansa itsenäisenä yhtiönä ja sen nimeksi muuttui 2011 Flowrox Oy.


title: Lappeenrannan konepaja

text: Lappeenrannan konepaja keskittyi aluksi laivojen korjaamiseen, sittemmin aloitetiin valimotoiminta ja laivaliikenteen vähennyttyä aloitetiin tärkkelysteollisuuden käyttämien erotus- ja suodatuslaitteistojen valmistus. Sotien jälkeen konepaja keskittyi sotakorvaustuotteiden valmistukseen lähes 10 vuoden ajaksi. 1960-luvulla konepajan talousvaikeudet saivat aikaan sen, että valmistustoimnta keskitettiin suodatinteollisuuden laitteisiin.


title: Lappeenrannan konepaja

text: Nykyisin Lappeenrannan konepajan tiloissa toimii Outotecin Lappeenrannan toimipiste.


title: Ruth Chatterton

text: Ruth Chatterton (24. joulukuuta 1892 New York City, New York – 24. marraskuuta 1961 Norwalk, Connecticut) oli yhdysvaltalainen näyttelijä. Hän oli kahdesti ehdolla Oscar-palkintoon parhaasta naispääosasta rooleistaan elokuvissa "Madame X" (1929) ja "Sarah and Son" (1930). Chatterton aloitti uransa teatterissa vuonna 1911. Hänen viimeiseksi jäänyt kokopitkä elokuva oli "A Royal Divorce" (1938).


title: Jeanne Eagels

text: Jeanne Eagels (26. kesäkuuta 1890 Kansas City, Missouri – 3. lokakuuta 1929 New York City, New York) oli yhdysvaltalainen näyttelijä. Hän oli ensimmäinen näyttelijä, joka sai postuumin Oscar-ehdokkuuden.


title: Gyllene Tider (albumi)

text: Gyllene Tider on ruotsalaisen popyhtye Gyllene Tiderin ensimmäinen albumi, joka julkaistiin vuonna 1980 levymerkillä Parlophone. Se nousi Sverigetopplistanin sijalle 1.


title: Gyllene Tider (albumi)

text: Vuonna 2009 albumi pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Jarl Lindblom

text: Jarl Volter Lindblom (12. heinäkuuta 1902 Turku – 9. tammikuuta 1985) oli suomenruotsalainen laivojen ja veneiden suunnittelija. Koulutukseltaan Lindblom oli diplomi-insinööri.


title: Jarl Lindblom

text: Lindblom oli vuonna 1935 perustetun Oy Laivateollisuus Ab:n toiminnan keskeinen käynnistäjä. Hän toimi yrityksen pääsuunnittelijana ja teknisenä johtajana. Tätä ennen hän oli ollut Turun Veneveistämön palveluksessa suunnittelijana vuodesta 1927.


title: Jarl Lindblom

text:
Lindblom suunnitteli Suomen merivoimille 1940-luvulla rakennetun puurakenteisten moottoritorpedoveneiden T-luokan. Siihen kuuluivat
"Tarmo", "Taisto", "Tyrsky", "Tuima", "Tuisku" ja "Tuuli" sekä sodan jälkeen valmistuneet "Taisto 7" ja "Taisto 8".


title: Jarl Lindblom

text:
Puolustusvoimat oli lähettänyt hänet Yhdysvaltoihin perehtymään puuveneiden teolliseen valmistukseen. Opintomatkallaan
hän hankki osaamista mm. veneiden sarjatuotannosta katetuissa tiloissa sekä liimapuutekniikasta ja lasikuidun
käytöstä.


title: Jarl Lindblom

text:
Kun Neuvostoliitto edellytti Suomelta puukuunareita osana sotakorvaustoimituksia, Jarl Lindblom oli Gösta Küntzellin
ja Kaarlo Pullin ohella projektin keskeisiä suunnittelijoita. Hän laati kuunareita
varten tekniset suunnitelmat ja rakennuspiirustukset.


title: Jarl Lindblom

text: Lindblom suunnitteli lukuisia matka- ja kilpapurjeveneitä. Esimerkiksi vuonna 1935 rakennettu alkujaan kuunariksi takiloitu ja myöhemmin ketsiksi muutettu Daphne on Lindblomin suunnittelema. Se tuli tunnetuksi Göran Schildtin kirjoittamista lukuisista matkakirjoista.


title: Carl Otto Ramstedt

text: Carl Otto Ramstedt (30. elokuuta 1813 Helsinki – 9. marraskuuta 1881 Lontoo) oli suomalainen Venäjän keisarikunnan laivastossa palvellut everstiluutnantti ja suomalaisen konepajateollisuuden uranuurtaja.


title: Carl Otto Ramstedt

text: Ramstedtin vanhemmat olivat Helsingin seppien vanhin Karl Ramstedt (k. 1849) ja Magdalena Charlotta Mark. Hän kävi Helsingin triviaalikoulua ja pääsi ylioppilaaksi vuonna 1830 Johan Ludvig Runebergin antamalla yksityistodistuksella.


title: Carl Otto Ramstedt

text: Ramstedt palveli 1. Suomen meriekipaasissa ja hänestä tuli vanhempi aliupseeri 1831, vääpeli 1834 ja midshipman 1834. Hän sai vuonna 1835 siirron 20. venäläiseen meriekipaasiin ja hänet ylennettiin luutnantiksi 1839. Vuonna 1849 Ramstedt siirrettiin 25. meriekipaasiin, hänestä tuli kapteeniluutnantti samana vuonna ja hän sai eron palveluksesta kapteenina 1851. Ramstedt meni uudelleen laivaston palvelukseen Krimin sodan aikana kapteeniluutnanttina 1854 mutta sai eron samana vuonna. Hänestä tuli armeijanmajuri 1855 ja lopullisen eron palveluksesta hän sai everstiluutnanttina 1857.


title: Carl Otto Ramstedt

text: Ramstedt perusti Helsinkiin kaksi konepajaa joista kummastakin hän joutui luopumaan talousvaikeuksien takia. Ramstedtin yhdessä Nicolai Smithin kanssa vuonna 1853 Hakaniemen huvila-alueelle perustama "Ramstedtin ja Smithin konepaja" oli Helsingin ensimmäinen höyrykonetta käyttänyt tuotantolaitos. Vuonna 1854 Ramstedt ja Smith perustivat vielä ajoneuvotehtaan viereisen Näkin huvilan alueelle johon kuului myös nykyisen Merihaan alueen paikalla sijainnut Pannukakku-niminen pieni saari.


title: Carl Otto Ramstedt

text: Hakaniemessä sijainnut konepaja joutui sittemmin Fiskarsin omistukseen ja tämän jälkeen sen osti Johan Daniel Stenberg. Stenbergin kuoltua 1880 Hakaniemen konepaja jatkoi hänen leskensä ja lastensa omistuksessa toimintaansa vuoteen 1906 saakka. Näkin huvila-alueen vuokraoikeus ja tontilla sijainnut ajoneuvotehdas siirtyivät 1863 Oskar Osbergille ja August Badelle jotka joutuivat siirtämään konepajansa Helsingin keskustasta Mikonkadulta laitakaupungille höyrykoneiden käyttökiellon vuoksi. "Osberg & Baden konepajan" toiminta laajeni nopeasti myös sillalla mantereeseen yhdistettyyn Pannukakun saareen. Konepajan palveluksessa oli 1870-luvulla jo 750 työntekijää ja se oli Helsingin suurin tuotantolaitos. Tämän konepajan osti vuonna 1892 "Siltarakennus Oy" ja tästä sai alkunsa Kone- ja Siltarakennus Oy.


title: Carl Otto Ramstedt

text: Ramstedt oli naimisissa vuodesta 1840 Amalia Böckelin (k. 1902) kanssa. Heidän poikansa Viktor Otto Engelbert Ramstedt (1846–1878) oli Mustialasta valmistunut agronomi ja tilanomistaja.


title: Kirottu 2

text: Kirottu 2 () on vuonna 2016 ensi-iltansa saanut James Wanin ohjaama kauhuelokuva. Se on jatko-osa vuoden 2013 elokuvalle "Kirottu" ja "Kirottu-universumin" kolmas elokuva. Patrick Wilson ja Vera Farmiga palaavat näyttelemään Ed ja Lorraine Warrenia, jotka matkustavat vuonna 1977 Enfieldiin, Lontooseen, jossa poltergeist kummittelee Hogsdonin perheen talossa.


title: Kirottu 2

text: "Kirottu 2" sai ensi-iltansa Suomessa 8. kesäkuuta 2016 ja Yhdysvalloissa 10. kesäkuuta 2016. Elokuva sai pääosin positiivisen vastaanoton ja tuotti maailmanlaajuisesti yli 320 miljoonaa dollaria. Spin-off -elokuva "Nunna" sai ensi-iltansa vuonna 2018.


title: Kirottu 2

text: Vuonna 1976 Ed ja Lorraine Warren pitävät luentoa Amityvillessä tapahtuneista murhista ja päättelevät, oliko demonisen olemuksen läsnäolo vastuussa siitä, että Ronald DeFeo Jr. murhasi 13. marraskuuta 1974 oman perheensä, tai Lutzin perheen kokemista kummitteluista. Lorraine näkee kuitenkin näyn, jossa hän näkee tapahtuneet murhat sekä nunnalta näyttävän demonisen olennon. Näky päättyy, kun hän näkee Edin kuolevan pudottuaan terävään puunrunkoon.


title: Kirottu 2

text: Vuoden kuluttua Peggy Hogsdon ja hänen neljä lastaan Margaret, Janet, Johnny ja Billy kokevat salaperäisiä ilmiöitä talossaan Lontoossa. Janet kävelee unissaan ja puhuu unissaan tuntemattomalle vihaiselta, vanhalta mieheltä kuulostavalle olennolle, joka väittää omistavansa talon. Peggy ja lapset kokevat paranormaaleja ilmiöitä omin silmin ja pakenevat turvaan naapureidensa luokse. Lehdistön yrittäessä haastatella perhettä, talon entisen omistajan ja siellä kuolleen vanhuksen, Bill Wilkinsin, henki riivaa Janetin. Lopulta tapahtumat päätyvät myös Warrenien tietoon, joilta paikallinen kirkko pyytää apua tutkinnassa. Mutta peläten näyn Edin kuolemasta käyvän toteen, Lorraine pyytää, etteivät he ottaisi tapausta liian vakavasti. Lorraine näkee uuden näyn demonisesta nunnasta, jossa demoni kertoo nimensä ja Lorraine yrittää raapustaa sen Raamattuunsa.


title: Kirottu 2

text: Hogsdonien talolla Warrenit konsultoivat kahta muuta paranormaalien ilmiöiden tutkijaa, Maurice Grossea ja Anita Gregorya tapauksen todenmukaisuudesta. He yrittävät myös kommunikoida Wilkinsin hengen kanssa ja suostutella tämän lopettamaan kummittelemisen. Eräänä yönä Hogsdonit näkevät Janetin riivauksen omin silmin, mutta Gregory uskoo Janetin vain pilailevan ja näyttää todisteena videon, jossa Janet itse aiheutti keittiön sotkun. Tämän vuoksi Edin ja Lorrainen on pakko jättää perhe oman onnensa nojaan, mutta pian he tajuavat Wilkinsin olleen demonisen nunnan käyttämä pelinappula Janetin tuhoamiseksi. Lorraine tajuaa olennon näyttäytyneen näyissä vain yrittääkseen torjua hänen näkijänvoimansa.


title: Kirottu 2

text: Warrenit palaavat Hogsdonien talolle, missä Janet on jälleen kerran riivattu ja muut perheenjäsenet lukittu talon ulkopuolelle. Edin mennessä yksin sisään taloon, salama iskee puuhun, joka kaatuu ja jonka kantoon jää terävä kärki, joka lävisti Edin Lorrainen näyssä. Janet seisoo ikkunan luona, valmiina tekemään itsemurhan. Ed yrittää pelastaa hänet, mutta päätyy itse roikkumaan verhon varaan. Lorraine muistaa viimeinkin, että demonin nimi, jonka hän raapusti Raamattuunsa, on Valak. Hän menee taloon, ja lausuu Valakin nimen karkottaakseen sen. Janet vapautuu riivauksestaan ja Lorraine vetää hänet ja Edin turvaan.


title: Kirottu 2

text: Epilogin tekstien mukaan Peggy eli talossa koko loppuelämänsä kunnes kuoli vuonna 2003 istuessaan samassa tuolissa, jossa Wilkins kuoli. Palattuaan kotiin, Ed vie Billylle kuuluneen zoetroopin hänen ja Lorrainen kokoelmaan Aprilin soittorasian sekä Annabelle-nuken viereen. Lopuksi pariskunta tanssii Elvis Presleyn laulun "Can't Help Falling in Love" soidessa taustalla.


title: Sven Zetterberg

text: Sven Zetterberg (28. maaliskuuta 1952 Skärblacka – 18. joulukuuta 2016) oli ruotsalainen blues- ja soullaulaja ja lauluntekijä. Hänen yhtyeitään ovat olleet muun muassa Telge Blues, Blues Rockers, Blue Fire, Four Roosters ja Chicago Express (1981–1996). Myöhemmin hän jatkoi sooloartistina ja kiersi myös Jimmy Rogersin, Jimmy McCracklinin, Louisiana Redin, Luther Allisonin ja Eddie Boydin kanssa. Vuonna 2006 Zetterberg esiintyi Wentus Blues Bandin Family Meeting -dokumentissa. Hän sai Cornelis Vreeswijk -stipendin vuonna 1989.


title: Liisa Liimatainen

text: Liisa Liimatainen (entinen "Manninen".) on Roomassa asuva entinen MTV:n ja Yleisradion toimittaja.


title: Liisa Liimatainen

text: Ruokolahdella syntynyt, imatralaisessa työläiskodissa kasvanut Liisa Liimatainen kävi keskikoulun ja oli au pairina vasemmistolaisessa lääkäriperheessä Ranskassa 18-vuotiaana; perheessä keskusteltiin ja vastustettiin Algerian sotaa. Ranskassa hän tutustui ranskalaiseen elämäntapaan ja kulttuuriin.


title: Liisa Liimatainen

text: Hän opiskeli Tampereen yliopistossa ja oli aktiivisesti mukana 1960-luvun opiskelijapolitiikassa. Hän toimi Opiskelijain YK-liiton pääsihteerinä vuonna 1968 ja oli Helsingin Vanhan ylioppilastalon valtauksen vahva taustavoima.


title: Liisa Liimatainen

text: Tampereelta Liimatainen muutti Ranskaan ja heti sen jälkeen Italiaan vuonna 1970. Italiassa hän oli muutaman vuoden mukana Il Manifesto -ryhmässä, joka oli Italian kommunistipuolueesta erotettu intellektuellisiipi.


title: Liisa Liimatainen

text: Vapaana freelance-toimittajana Liimatainen seurasi Roomasta käsin Italian ja Vatikaanin asioita ja Balkanin tilannetta sekä Pohjois-Afrikkaa ja Lähi-itää. Hän teki uutisjuttuja lehdille, radiolle ja televisiolle.


title: Liisa Liimatainen

text: Uutistoimittajan työn jälkeen hänestä tuli tietokirjailija. Hänen ensimmäinen tietokirjansa "Iran: huntu ja haaste" ilmestyi vuonna 2009 ja kertoo Iranin yhteiskunnasta ja naisista. "Saudi-Arabian toiset kasvot" ilmestyi vuonna 2013.


title: Liisa Liimatainen

text: Liisa Liimataisen Kanadassa asuva ainoa lapsi, vuonna 1973 syntynyt Mimosa-tytär, kuoli syöpään vuonna 2008. Liimataisella on kaksi lapsenlasta.


title: Liisa Liimatainen

text: Vuonna 2006 Liimataiselle myönnettiin opetusministeriön ylimääräinen sanomalehtimieseläke.


title: Kourula

text: Kourula on Lappeenrannan kaupunginosa ja tilastoalue. Se sijaitsee kaupungin läntisellä alueella Lappeenrannan lentoaseman ja Saimaan välissä noin kolmen kilometrin päässä keskustasta.


title: Kourula

text: Kourulasta tuli osa Lappeenrantaa vuoden 1967 kuntaliitoksessa, mitä ennen se kuului Lappeeseen. Vuoden 1932 esikaupunkiliitoksesta alkaen alue oli ollut kaupungin länsirajaa vasten. Kourulassa on sekaisin omakoti- ja kerrostaloasutusta. Omakotitalot rakentuivat toisen maailmansodan ja 1970-luvun lopun välisenä aikana ja kerrostalot pääasiassa 1980- ja 1990-luvuilla. Kaupunginosassa on myös LOAS:n opiskelija-asuntoja. Kourulan tilastoalueella on 2 078 asukasta.


title: Kourula

text: Kourulassa on Sammonlahden ohella toinen Lappeenrannan läntisen alueen palvelukeskittymistä. Siellä sijaitsevat muun muassa päivittäistavarakauppa, neuvola, päiväkoti, Etelä-Karjalan sosiaali- ja terveyspiirin vanhus- ja mielenterveyspalveluita, Kuusimäen koulu ja Kourulan palloiluhalli. Kaupunginosan lounaiskulmassa on pieni teollisuusalue.


title: Kourula

text: Saimaan rantaviivaa Kourulassa on noin puoli kilometriä. Kaupunginosaa rajaavat Saimaa ja Helsingintie pohjoisessa, Huhtiniemenkatu ja Maasotakoulun alue idässä, lentoasema etelässä ja Tuomikatu, Puolakatu ja Sammonranta lännessä. Kourulan naapurikaupunginosia ovat Kuusimäki, Lentokenttä, Lavola ja Sammonlahti.


title: Kourula

text: Kourula on myös vanha maarekisterikylä, jonka kantatalo oli nykyisen Sammonlahden kaupunginosan puolella sijainnut Suninen.


title: Per Kristian Nygård

text: Per Kristian Nygård (s. 12. heinäkuuta 1987) on norjalainen maastohiihtäjä. Hän edustaa Vestre Spone IF:ää.


title: Per Kristian Nygård

text: Nygård kilpaili maailmancupissa ensimmäisen kerran 16. maaliskuuta 2013 Oslossa 50 kilometrin vapaan hiihtotavan kilpailussa, jossa hän oli 60:s. Ensimmäiset maailmancupin pisteensä Nygård saavutti 23. tammikuuta 2016 Nové Městossa, kun hän oli 15 kilometrin vapaan hiihtotavan kilpailussa 21:s.


title: Per Kristian Nygård

text: Skandinavia Cupissa Nygård hiihti ensimmäisen kerran palkintopallille 8. tammikuuta 2016, kun hän voitti 15 kilometrin vapaan hiihtotavan kilpailun Östersundissa.


title: Scott Wedgewood

text: Scott Wedgewood (s. 14. elokuuta 1992 Brampton, Ontario, Kanada) on kanadalainen jääkiekkomaalivahti, joka edustaa NHL-seura Los Angeles Kingsissä. Devils varasi Wedgewoodin kolmannella kierroksella .


title: Scott Wedgewood

text: Plymouth Whalers varasi Wedgewoodin seitsemännellä kierroksella vuoden 2008 . Seuraavien neljän kauden ajan vuosina 2008–2012 Wedgewood edusti OHL:ssä pelannutta Whalersia. Yhteensä hän pelasi OHL:ssä 122 runkosarjaottelua sekä 30 pudotuspeliottelua.


title: Scott Wedgewood

text: Maaliskuussa 2012 Wedgewood solmi kolmivuotisen tulokassopimuksen hänet kolmannella kierroksella varanneen New Jersey Devilsin kanssa. Hän siirtyi seuraavaksi kaudeksi Devilsin AHL-farmiseura Albany Devilsiin, jossa pelasi vain viisi ottelua. Suurimman osan kaudesta Wedgewood edusti ECHL:ssä Trenton Titansia 48 ottelussa.


title: Scott Wedgewood

text: Tulokassopimuksensa päätyttyä Wedgewood solmi kesäkuussa 2015 kahden vuoden mittaisen jatkosopimuksen Devilsin kanssa. Hän aloitti kauden 2015–2016 farmissa Albany Devilsissä. Maaliskuussa 2016 hänet nostettiin ensimmäisen kerran NHL-kokoonpanoon. Wedgewood debytoi NHL:ssä 20. maaliskuuta 2016 voittaessaan ottelun Columbus Blue Jacketsia vastaan. Toisessa ottelussaan Wedgewood pelasi ensimmäisen nollapelinsä, kun torjui 39 laukausta Devilsin ottaessa 3–0 -voiton Pittsburgh Penguinsista.


title: Necken (Siltasaari)

text: Necken oli Helsingin Siltasaaressa Sörnäisten rantatie 5:ssä sijainnut jugendtyylinen 4-kerroksinen asuinkerrostalo jonka suunnitteli arkkitehti Karl Hård af Segerstad lähistöllä toimineen Kone- ja Siltarakennus Oy:n insinöörien asuintaloksi. Talo sai nimensä paikalla olleesta Näkinluodosta. Talon asuinhuoneistot olivat valmistumisaikanaan korkeatasoisia ja huoneissa oli muun muassa parkettilattiat.


title: Necken (Siltasaari)

text: Talo purettiin 1960-luvun alussa ja sen tilalle valmistui 1963 betonielementtinen asuinkerrostalo.


title: Mantereenlinna

text: Mantereenlinna on on Kanta-Hämeessä Hämeenlinnan Harvialassa sijaitseva mahdollinen muinaislinna.


title: Mantereenlinna

text: Muinaislinna sijaitsee Mantereenvuorella Vanajan kirkosta runsas kilometri itään Katumajärven länsirannalla Puketin saarta vastapäätä. Mantereenvuori kohoaa yli 50 metriä Katumajärven pintaa korkeammalle ja siinä on kolme suurta kallioaluetta. Mäki on järven puolelta jyrkkärinteinen, mutta lännen suunnassa rinteet ovat loivat. Mäen laella, joka on kooltaan 200×100 metriä, sijaitsee muinaislinnan suojavarustusten mahdollisia jäännöksiä. Ne ovat kivistä rakennettuja valleja, jotka sijaitsevat kahdessa notkelmassa. Mäen länsireunalla sijaitsee kaksi kivivallia, joissa on kaksi hyvin säilynyttä porttiaukkoa. Mäen pohjoisosassa oleva porttiaukko on ennallistettu vuonna 1973. Eteläisen portin kivivalli on 12 metriä pitkä ja sitä voi pitää osittain luonnon muovaamana. Puolustuksen kannalta tärkeistä kohdista puuttuu suojavarustuksia, mikä on herättänyt ihmetystä. Vallit on rakennettu monen kokoisista kivistä. Suurimmat ovat ihmiselle hankalia käsitellä ja niiden välissä on kivettömiä rakoja. Vesihuolto on ollut muinaislinnojen koetinkivi. Mantereen linnavuorella onkin havaittu rakenne, jota on pidetty vesisäiliönä .


title: Mantereenlinna

text: Mantereenlinnalla ei ole suoritettu arkeologisia kaivauksia, mutta sitä on tutkittu pintapuolisesti vuosina 1886 (Hjalmar Appelgren), 1897 (Axel Olai Heikel), 1921 (Julius Ailio), 1939 (Esko Sarasmo), 1951 (Jouko Voionmaa), 1965 (Anna-Liisa Hirviluoto), 1973 (Anja Sarvas), 1984 (Jyri Saukkonen) ja 1999 (Sirkka-Liisa Seppälä). Appelgren, Sauramo ja Jussi-Pekka Taavitsainen pitivät Mantereenvuoren valleja ihmisen rakentamina, mutta Ailio ja Voionmaa eivät. Myöhemmät raportit eivät asiaa enää suoraan kyseenalaista.


title: Mantereenlinna

text: Linnan muodosta ja sen käyttöajasta ei ole tutkimusten puuttumisen vuoksi tarkkaa tietoa. Arvellaan kuitenkin, että se olisi samanaikainen muiden Hämeen muinaislinnojen kanssa ja että silloin se on todennäköisesti ollut käytössä rautakauden sotaisana viikinkiaikana 800–1000-luvuilla novgorodilaisten ja karjalaisten tehdessä hävitysretkiä Hämeeseen.


title: Mantereenlinna

text: Hjalmar Appelgren totesi vuonna 1891 "Suomen muinaislinnat" -teoksessaan linnan porttivarustusten säilyneen verrattain hyvin muihin Suomen muinaislinnoihin nähden.


title: Mantereenlinna

text: Linnavuoren aluetta hoidetaan, jotta muinaislinnan maanpäälliset rakenteet näkyisivät paremmin. Tavoitteena on myös parantaa kohteen soveltuvuutta opetus- ja matkailukäyttöön. Linnalle pääsee Hämeenlinna-Turenki-tieltä (seututie 290) lähteviä polkuja myöten.


title: Freddie (laulaja)

text: Gábor Alfréd Fehérvári (tunnetaan paremmin taiteilijanimellään "Freddie", s. 8. huhtikuuta 1990 Budapest) on unkarilainen laulaja.


title: Freddie (laulaja)

text: Freddie kilpaili vuonna 2014 "Rising Starin" Unkarin version ensimmäisellä tuotantokaudella sijoittuen neljänneksi. Vuonna 2015 hän julkaisi ensimmäisen singlensä, "Mary Joen". Helmikuussa 2016 Freddie valittiin edustamaan Unkaria vuoden 2016 Eurovision laulukilpailussa kappaleella "Pioneer".


title: Freddie (laulaja)

text: Singlet


title: Jubileinyi-urheilukeskus

text: Jubileinyi-urheilukeskus () on Pietarissa, Venäjällä sijaitseva urheilukeskus, joka valmistui vuonna 1967. Se on monitoimiareena, jossa järjestetään urheilu- ja kulttuuritapahtumia, kuten jääkiekkoa, taitoluistelua, koripalloa, lentopalloa, konsertteja ja kokoontumisia.


title: Jessica Lee Keller

text: Jessica Lee Keller (s. 31. joulukuuta 1992, Minnesota, Yhdysvallat) on yhdysvaltalainen näyttelijä, koreograafikko ja vaatesuunnittelija. Hän tuli tutuksi elokuvista "Kohtalon valvojat" (2011), "Teen Beach Movie" (2013) ja "Teen Beach 2" (2015).


title: Jessica Lee Keller

text: Keller on ollut viisi vuotta jäsenenä newyorkilaisessa nykybaletti-ryhmässä "Cedar Lake Contemporary Ballet Company". Hän opiskeli näyttelemistä losangelesilaisessa "The Acting Corps" -teatterikoulussa, sekä newyorkilaisessa "The Barrow Groupin" Off Broadway -näytelmäkoulussa.


title: Jessica Lee Keller

text: Keller aloitti näyttelijänuran esiintymällä mainoksissa. Hän on mainostanut mm. DieHardin pattereita, Virgin American halpalentoyhtiötä ja Microsoft Surface -tablettia. Vuonna 2002 hän toimi taustatanssijana elokuvassa "Valepukujen mestari".


title: Jessica Lee Keller

text: Ensimmäisen elokuvaroolin Keller sai vuonna 2011 elokuvassa "Kohtalon valvojat", jossa hän esitti Laurenia, Elisen (Emily Blunt) parasta ystävää. Hänet tunnetaan parhaiten "Struts"-roolistaan Disney Channelin "Teen Beach" -elokuvista.


title: Jessica Lee Keller

text: Vuonna 2012 hän osallistui yhdysvaltalaiseen Dancing with the Stars -tanssikilpailuun Derek Houghin parina.


title: Jessica Lee Keller

text: Keller on vieraillut televisiosarjassa "C.S.I.", sekä websarjassa "THE LXD".


title: Hopealuistin

text: Hopealuistin on jääkiekon SM-liigan vuosittain myöntämä tunnustuspalkinto SM-liigan runkosarjan parhaalle erikoistilannejoukkueelle. Hopealuistin-palkinnon saa joukkue, jonka tehtyjen ja päästettyjen erikoistilannemaalien on paras.


title: Kia Quoris

text: Kia Quoris on Kian vuodesta 2012 lähtien valmistama edustusluokan automalli. Se korvasi Kia Opiruksen. Etelä-Koreassa Quorista myydään nimellä Kia K9. Yhdysvalloissa ja Kanadassa auton nimi oli Kia K900. Kia on myös suunnitellut auton myymistä Kiinassa. Quoris-nimeä käytetään Lähi-idässä, Kolumbiassa, Guatemalassa, Perussa ja Venäjällä. Malli on Kian ensimmäinen takavetoinen auto.


title: Leroy Chiao

text: Leroy Chiao (s. 28. elokuuta 1960 Milwaukee, Wisconsin, Yhdysvallat) on yhdysvaltalainen astronautti. Chiao valittiin astronauttikoulutukseen vuonna 1990 ja on osallistunut NASA:n avaruussukkulalennoille STS-65, STS-72, STS-92 sekä vuonna 2004 Sojuz TMA-5 -lennolle Retkikunnan 10 jäsenenä.


title: Michael Foale

text: Colin Michael Foale (s. 6. tammikuuta 1957 Louth, Lincolnshire, Englanti) on yhdysvaltalainen astronautti. Foale valittiin astronauttikoulutukseen vuonna 1987 ja on osallistunut NASA:n avaruussukkulalennoille STS-45, STS-56, STS-63, STS-84, STS-86, STS-103 sekä vuonna 2003 Sojuz TMA-3 -lennolle Retkikunnan 8 jäsenenä.


title: Sida hermaphrodita

text: "Sida hermaphrodita" on monivuotinen siidojen sukuun kuuluva malvakasvilaji.


title: Sida hermaphrodita

text: Laji kasvaa yhdestä jopa neljään metriä korkeaksi. Lehdet ovat suuret ja sormimaisesti liuskaiset. Valkoisissa kukissa on viisi noin yhden senttimetrin mittaista terälehteä.


title: Sida hermaphrodita

text: "Sida hermaphrodita"a esiintyy luonnonvaraisena itäisessä Pohjois-Amerikassa Yhdysvalloissa Tennesseestä New Yorkiin ja Michiganiin sekä tulokaslajina Kanadan Ontariossa. Lajia on istutettu peltokasviksi eräissä Keski-Euroopan maissa suuren biomassan tuoton vuoksi.


title: Kynsin hampain

text: Kynsin hampain on Yle TV2:llä maalis–toukokuussa 2016 esitetty draama-komediasarja, joka kertoo kokemattoman kansanedustajan, Anita Karvosen, noususta yllättäen Suomen pääministeriksi. 2500-luvulla maapallo on tuhoutumassa ja 2010-luvulle lennätetyn Max Anteroisen on tarkoitus, Anita Karvosta apunaan käyttäen, muuttaa politiikan tapahtumia, jotka uhkan ovat saaneet aikaan. Sarjan pääosissa näyttelevät Pamela Tola, Antti Holma, Ville Myllyrinne, Pirjo Lonka, Johannes Brotherus, Elsa Brotherus sekä Jani Volanen.


title: Kynsin hampain

text: Sarjan käsikirjoitus voitti vuonna 2014 Ylen yhdessä SATU ry:n ja Käsikirjoittajien Killan kanssa järjestämän kilpailun, jolla ”haluttiin uudistaa suomalaista komediaperinnettä”. Sarjan budjetti oli 1 099 000 euroa, josta Suomen elokuvasäätiön tukea oli 50 000 euroa.


title: Tzoe

text: Tzoe (noin 1860 – 1933) oli apachesoturi. Hän toimi kenraali George Crookin retkikunnan oppaana vuonna 1883. Retkikunnan tarkoitus oli palauttaa kapinoivat apachet reservaattiin.


title: Tzoe

text: Yhdysvaltain armeijan sotilaat antoivat hänelle kutsumanimen "Peaches" (suom. persikat) johtuen hänen kalpeista ja poikamaisista poskistaan.


title: Tzoe

text: Tzoe oli White Mountain -apache (cibecue). Hän otti kaksi vaimoa päällikkö Locon chiricahua-apachien keskuudesta. Tzoe asui apachien tavan mukaan puolisoidensa perhekuntien kanssa, jotka oli siirretty asumaan San Carlosin reservaattiin. Chiricahuain sijoitus reservaattiin epäonnistui paikallisen intiaaniasiamiehen väärinkäytösten takia. Reservaatin asukkaat jäivät kärsimään kylmää ja nälkää.


title: Tzoe

text: Syyskuussa 1881 apachien myötämielisyys päättyi. Osa apacheista pakeni reservaatista Meksikon Sierra Madren vuorille. Pakenijoiden joukossa olivat Geronimo ja päällikkö Juh. Jotkut reservaatin intiaaneista vastustivat pakoa. Reservaattiin jääneiden joukossa olivat päällikkö Loco ja hänen soturinsa ja perheensä mukaan lukien Tzoe ja tämän vaimot ja lapsi. Huhtikuussa 1882 kapinalliset intiaanit tunkeutuivat reservaattiin ja pakottivat päällikkö Locon heimokunnan marssille Sierra Madreen.


title: Tzoe

text: Yhdysvaltain armeija vastasi hyökkäämällä liikkeessä olevien apachien kimppuun Sonorassa ja Chihuahuassa. Eversti Lorenzo Garcia ja hänen meksikolaiset joukkonsa tappoivat Tzoen molemmat vaimot ja ainoan lapsen.


title: Tzoe

text: Paineen alla Tzoe liittyi Chaton joukkoihin. Hän osallistui Chaton sotureiden mukana ryöstöretkille laajalla alueella Arizonassa ja New Mexicossa. Hänen ainoa chiricahua-ystävänsä Beneactiney ammuttiin eräässä hyökkäyksessä Etelä-Arizonassa. Menetettyään perheensä ja ystävänsä ja kärsittyään taistelujen arvista ja nöyryytyksistä Tzoe päätti olla jatkamatta Chaton joukoissa. Kotimatkalla hän kohtasi San Carlosin reservaattia johtaneen luutnantti Britton Davisin, jolle ilmoitti, ettei enää ollut karkulainen. Pyydettäessä hänestä tuli vapaaehtoinen kenraali George Crookin sotaretkessä, jonka tarkoitus oli ottaa kiinni kapinoivat apachet.


title: Tzoe

text: Maaliskuussa 1883 tuomari Hamilton C. McComas ja hänen vaimonsa tapettiin apachien verisessä hyökkäyksessä Lordsburgin ja Silver Cityn välillä. Mitä ilmeisimmin Chaton johtamat apachet olivat teon takana. Pariskunnan kuusivuotias poika Charley otettiin vangiksi, jotta hänet voitiin kasvattaa apacheksi. Charley McComasista tuli aikansa tunnetuin apachien harjoittaman terrorin symboli amerikkalaisten keskuudessa.


title: Tzoe

text: Tzoen opastuksella toukokuussa 1883 kapteeni Emmet Crawfordin joukot hyökkäsivät päällikkö Chaton leiriin Sierra Madressa ja tappoivat yhdeksän ja ottivat vangiksi viisi intiaania. Myöhempien raporttien mukaan Charley McComas kuoli tässä hyökkäyksessä.


title: Tzoe

text: Kenraali Crookin sotaretken jälkeen Tzoe palasi asumaan Cibecueen Arizonaan, ja hänestä tuli maanviljelijä. Cibecue-heimoon kuuluneen vaimonsa kanssa hän sai neljä lasta. Tzoe kuoli vuonna 1933.


title: Linnaluoto

text: Linnaluoto voi viitata seuraaviin paikkoihin:


title: Powerless

text: Powerless voi tarkoittaa ainakin seuraavia:


title: Selkäharju

text: Selkäharju on Lappeenrannan kaupunginosa. Se sijaitsee kaupungin läntisellä alueella valtateiden 6 ja 13 liittymässä noin kahdeksan kilometrin päässä keskustasta.


title: Selkäharju

text: Selkäharju on pääasiassa teollisuusaluetta, ja asuntoja siellä on vain muutama. Selkäharjussa toimi vuosina 1996–2008 Järvi-Suomen Portin teurastamo, jonka tyhjäksi jääneisiin tiloihin muutti luumäkeläinen marja-alan yritys Kaskein Marja vuonna 2014. Energiayhtiö The Switch rakensi tuotantolaitoksen Selkäharjuun vuonna 2009.


title: Selkäharju

text: Valtateiden risteys Selkäharjussa tunnettiin vaarallisuudestaan. Vuonna 2010 valtatie 6:n perusparannuksen yhteydessä valmistuivat uudet Selkäharjun ja Portin eritasoliittymät vanhasta risteyksestä noin kilometrin verran länteen.


title: Selkäharju

text: Kaupunginosaa rajaavat Selkäharjunkatu ja Salpausselänkatu pohjoisessa, Lavolantien ja Salpausselänkadun risteys idässä, valtatie 6 etelässä ja valtatie 13 lännessä. Selkäharjun naapurikaupunginosia ovat Rutola, Ruoholampi ja Uus-Lavola.


title: Hanna Lappalainen

text: Hanna Lappalainen (24. kesäkuuta 1881 Puumala – 5. helmikuuta 1966 Helsinki) oli suomalainen suurlahjoittaja. Hän keräsi omaisuutensa apteekkarina. Hänelle myönnettiin 1966 apteekkineuvoksen arvonimi ensimmäisenä naisena Suomessa.


title: Hanna Lappalainen

text: Vaatimattomista oloista peräisin ollut Lappalainen kävi kansakoulun ja Kotkassa ruotsalaista tyttökoulua, ja hänen kotikielekseen tulikin sittemmin ruotsi. Hän työskenteli eri apteekeiksi ja valmistui farmaseutuksi 1903 ja proviisoriksi 1910. Hän jatkoi 1911 opintojaan ja suoritti filosofian kandidaatin tutkinnon Helsingin yliopistossa vuonna 1916 ja hänet promovoitiin 1923 ensin filosofian maisteriksi sitten tohtoriksi. Väitöskirjan otsikko oli "Biochemische Studien an Aspergillus niger", ja hän selvitti siinä mainitun homesienen eri lajien kasvua ja sen kykyä tuottaa sienitärkkelystä, oksaalihappoa ja sitruunahappoa. Jo aiemmin hän oli yhdessä kasvitieteen professorin Fredrik Elfvingin kanssa havainnut, että "Aspergillus niger" muodostaa tietyissä oloissa sitruunahappoa. Kumpikaan ei kuitenkaan ymmärtänyt hyödyntää siihen liittyviä taloudellisia mahdollisuuksia.


title: Hanna Lappalainen

text: Lappalainen siirtyi vuonna 1920 apteekkialalle, jolloin hän sai Toijalan apteekin oikeudet, mutta jatkoi vielä tieteellistä tutkimusta. 1925 hän apteekkioikeuden edellisenä vuonna perustamisluvan saaneeseen Helsingin XIX apteekkiin eli Arkadia apteekkiin, jonka tilat olivat Aurorankatu 15:ssä. Hän oli ensimmäinen naisapteekkari Helsingissä. Apteekki siirtyi 1938 Lappalaisen ostamaan taloon Arkadiankatu 21:een. Hän avioitui marraskuussa 1925 agronomi Juhani (Johannes) Kurikan kanssa. Kurikka kuoli vuonna 1930, eikä heillä ollut lapsia. Lappalainen sai kaatuessaan lonkkavamman, joka paheni ajan myötä.


title: Hanna Lappalainen

text: 1930-luvun alkuvuosina Lappalainen tutustui taiteilija Sigurd Wettenhovi-Aspaan, joka muutti avioeronsa jälkeen ensin Lappalaisen luokse ja myöhemmin välien kiristyttyä Lappalaisen omistamassa talossa Arkadiankatu 21:ssä toiseen asuntoon ja lopulta talosta kokonaan pois. Wettenhovi-Aspa oli Lappalaisen seurana eri tilaisuuksissa ja kuljetti häntä pyörätuolissa ulkona ja oli mukana ulkomaanmatkoilla.


title: Hanna Lappalainen

text: Lappalainen järjesti kotonaan keskustelutilaisuuksia ja suuria juhlia, joissa vieraina oli ajan merkkihenkilöitä. Hän tuki taloudellisesti 1935 perustettua Kalevalaiset Naiset -yhdistystä ja avusti Laulu-Miesten rakentajajäsenenä vuonna 1949 valmistuneen Laulu-Miesten talon rakentamista. Hän teki Jenny ja Antti Wihurin rahaston 1944 perustamalle Wihurin Tutkimuslaitokselle suurlahjoituksen, omistamansa kiinteistön As. Oy Warjola Ab (Arkadiankatu 21) tontteineen.


title: Kia Mohave

text: Kia Mohave on Kian vuosina 2008–2011 valmistama katumaasturi. Pohjois-Amerikassa auton nimi on Kia Borrego. Mohave ei saavuttanut suurta suosiota, ja Kia Sorento korvasi sen. Kia Mohaven muotoilu on saanut vaikutteita Kia Mesa -konseptiautosta.


title: Mary Mapes Dodge

text: Mary Elizabeth Mapes Dodge (26. tammikuuta 1831 New York, New Yorkin osavaltio, Yhdysvallat – 21. elokuuta 1905 Onteora Park, New Yorkin osavaltio, Yhdysvallat) oli yhdysvaltalainen lastenkirjailija ja toimittaja. Hänen teoksistaan tunnetuin on "Hopealuistimet" ("Hans Brinker or the Silver Skates", 1865). Se oli aikansa suuri menestys, ja Ranskan akatemia palkitsi sen.


title: Mary Mapes Dodge

text: Mapes Dodge avioitui 1851 William Dodgen kanssa. He saivat kaksi poikaa. William Dodge joutui taloudellisiin vaikeuksiin ja katosi. Hänet löydettiin myöhemmin kuoleena. Toimeentulon hankkimiseksi Mary Mapes Dodge aloitti seuraavana vuonna kirjailijanuransa.


title: Mary Mapes Dodge

text: Myöhemmin Mapes Dodge oli mukana muun muassa Hearth and Home -nimisen lehden teossa.. Hän julkaisi itse lastenlehteä St. Nicholas Magazine, johon hän sai kertomuksia tunnetuilta kirjailijoilta, kuten Mark Twain, Louisa May Alcott, Frances Hodgson Burnett ja Robert Louis Stevenson.


title: Sergei Lazarev

text: Sergei Vjatšeslavovitš Lazarev (, s. 1. huhtikuuta 1983 Moskova) on venäläinen laulaja. Lazarev edusti Venäjää vuoden 2016 Eurovision laulukilpailussa Tukholmassa.


title: Sergei Lazarev

text: Lazarev tuli tunnetuksi oltuaan jäsenenä popduossa Smash!! Duo hajosi vuonna 2006. Ensimmäisen sooloalbuminsa, "Don't Be Faken", Lazarev julkaisi jo vuonna 2005. Vuonna 2006 Lazarev osallistui Venäjän "Dancing On Iceen", sijoittuen toiseksi. Vuonna 2015 Lazarev julkaisi kokoelma-albuminsa, "The Bestin". Joulukuussa 2015 hänet valittiin edustamaan Venäjää vuoden 2016 Eurovision laulukilpailussa. Hän esitti euroviisuissa kappaleen "You Are the Only One", jolla hän sijoittui kilpailun kolmanneksi.


title: Sergei Lazarev

text:
Albumit
Kokoelma-albumit


title: Rooster Blues

text: Rooster Blues on ruotsalais-norjalaisen bluesyhtye Four Roostersin albumi vuodelta 1983. Se julkaistiin levymerkillä Hot Club Records.


title: HMS Khedive (D62)

text: HMS Khedive (viirinumero D62) oli vuonna 1943 vesillelaskettu Britannian Kuninkaallisen laivaston Ruler-luokan saattuetukialus, joka palveli toisessa maailmansodassa.


title: HMS Khedive (D62)

text: Alus tilattiin Seattle-Tacoma Shipbuilding Corporation Seattlesta Yhdysvalloista. Sen köli laskettiin 22. syyskuuta 1942 ja alus laskettiin vesille 30. tammikuuta 1943 nimellä "USS Cordova" (runkonumero ACV-39) kumminaan A. E. Mitchellin puoliso. Alus siirrettiin viimeisteltäväksi Williamette Valley Ironworksille ja se luokiteltiin uudelleen CVE-39:ksi 15. heinäkuuta ja alus luovutettiin 23. elokuuta Britannian kuninkaalliselle laivastolle nimellä "HMS Khedive".


title: HMS Khedive (D62)

text: Alukselle tehtiin muutostöitä Vancouverissa, mistä se lähti 24. syyskuuta Norfolkiin Virginiaan. Alus lähti 1. marraskuuta saattueen mukana Britteinsaarille kannellaan 849 laivueen Grumman Avengerit ja 1834 laivueen Vought F4U Corsairit. Se saapui 16. marraskuuta Liverpooliin, missä lentokoneet siirrettiin maihin NAS Spekeen. Alus liitettiin 21. marraskuuta läntisen reitin ) alaisuuteen ja se siirrettiin Rosythiin telakalle muutostöitä varten.


title: HMS Khedive (D62)

text: Alus kolaroi 22. maaliskuuta "Stuart Queenin" kanssa ja se siirrettiin 27. huhtikuuta vaurioiden korjaamiseksi Clyden telakalle. Telakalta vapauduttuaan alus aloitti 15. toukokuuta kouluttautumisen Scapa Flow'ssa 899 laivueen Supermarine Seafire -koneiden kanssa. Se lähti 15. heinäkuuta Maltalle.


title: HMS Khedive (D62)

text: Alus osallistui 15. elokuuta Etelä-Ranskan maihinnousuun operaatio Dragooniin. Se kuului Task Group 88.1:een yhdessä "HMS Attackerin", "HMS Emperorin", "HMS Puruserin" ja "HMS Searcherin" kanssa. Seuraavana päivänä aluksen lentokoneet syöksypommittivat rannikkopuolustuksen laitteita ja joukkojen siirtoja saaden useita osumia kohteisiinsa. Lisäksi koneet lensivät ilmapuolustus ja tiedustelulentoja. Aluksen koneet hyökkäsivät 23. elokuuta Rhonen laakson liikennettä vastaan, minkä jälkeen "Khedive" erkani operaatiosta. Aluksen koneet olivat lentäneet kaikkiaan 201 lentoa, joissa oli pudotettu yhteensä 94 kappaletta 500 naulan ja 44 kappaletta 250 naulan pommeja.


title: HMS Khedive (D62)

text: Alus saapui 2. syyskuuta Aleksandriaan, missä se aloitti valmistautumisen Aegeanmeren operaatioihin. Alus kolaroi 8. syyskuuta "Ocean Messengerin" kanssa. Seuraavana päivänä aluksen koneet hyökkäsivät akselivaltojen meriliikennettä ja tukikohtia vastaan Aegeanmerellä operaatio Outingissa yhdessä "HMS Seacherin", "HMS Pursuerin" ja "HMS Hunterin" kanssa.


title: HMS Khedive (D62)

text: Aluksen koneet suojasivat 14. syyskuuta Kytherankanavan miinanraivausta ja seuraavana päivänä lennettiin kaksikymmentä torjuntalentoa. Koneet suojasivat 16. syyskuuta jälleen 5. miinanraivaajalaivuetta. Seuraavana päivänä aluksen lentokoneet tulittivat rannikkosaattuetta Rhodoksen rannikolla ja 18. syyskuuta lentoveneitä Soudanlahdella. Lentokoneet iskivät 19. syyskuuta Rhodoksen satamaan pommein. Alus palasi 20. syyskuuta Aleksandriaan, mistä se jatkoi Gibraltarille saapuen määränpäähänsä 8. lokakuuta.


title: HMS Khedive (D62)

text: Alus saapui 12. lokakuuta Belfastiin ja se siirrettiin 23. lokakuuta havaittujen vikojen korjaamiseksi London Docksissa telakalle. Alus määrättiin 11. tammikuuta 1945 Itä-Intian laivaston 21. lentotukialuslaivueeseen, minne se lähti kannellaan 808 laivueen Hellcatit kannellaan. Alus läpäisi 24. tammikuuta Suezin kanavan ja se saapui 3. helmikuuta Cochiniin. Trincomaleessa 11. helmikuuta alus määrättiin kuljettamaan lentokoneita Intian ja Ceylonin välillä.